
Selebrashon Dia di Boneiru dilanti Bestuurskantor 


Ayera mainta a tuma lugá e selebrashon di ‘Da di Boneiru’ dilanti Oﬁ sina Prinsipal di Gobernashon. Despues di Reunion Solèm, a kontinuá ku grupo- 
nan uniformá, marchando bou di e tononan di nos himno nashonal. 


OUTORIDAT NO TA TRAHA RIBA 


DENUNSIA DI MALVERSASHON 


/dabboussimotors 

SALMO 4:8 
Na pas lo mi bai drumi i pega soño, pasobra ta Abo so, O Señor, 
ta hasi mi biba den siguridat. 


A bai sosegá un aña kaba, den brasa di Señor, nos kerida 
kasá, mama, wela, yu i ruman 


JULIENNE MOURIELLE JUSTINE 
ESPACIA-CICILIA 


mihó konosí komo ‘PEGGY’ óf ‘TANCHI PEGGY’ 


14-05-1965 
† 07-09-2021 


Nos kier a invitá famia, amigu- amiga- i konosinan na 
un santu sakrifisio di misa na okashon di 1 aña di 
fayesimentu di nos kerida defuntu, ku ta tuma lugá 
djarason 7 sèptèmber 2022 na misa San Bernardo na 
Playa pa 7’or anochi. 


Asepta esaki komo un invitashon personal. 


Selebrá ku nos na e manera ku ta mas fásil pa’bo. 
Pa’bo selebrá sin nodi di baha for di outo, tin e opshon 
tambe pa pasa na nos Drive Thru, gosa poko di e 
ambiente festivo i risibí un muestra di apresio te na bo outo. 


Fecha 
Djaweps, 8 di sèptèmber 2022 


Ora 
Entre 6:30 pm – 9:00 pm 


Lugá 
MCB Head Office - Hato 


MCB ta yama DANKI i ta invitá 
klientenan i komunidat di Bonaire 
pa selebrá su 60 ANIVERSARIO! 


AG & S Construcciones 
Bonaire B.V. 


ta buska 
- 2 pintor 


Pa mas inf. tel. 784-1249 


GAMLIEL B.V. 


ta buska 


- 1 kòki 


Pa mas inf. tel. 788-4023 


Con Dulce Services N.V. 


ta buska 


- 2 metslá 


Pa mas inf. tel. 795-7545 


AG & S Construcciones 
Bonaire B.V. 


ta buska 
- 2 pintor 


Pa mas inf. tel. 784-1249 


GAMLIEL B.V. 


ta buska 


- 1 kòki 


Pa mas inf. tel. 788-4023 


Con Dulce Services N.V. 


ta buska 


- 2 metslá 


Pa mas inf. tel. 795-7545 


KRALENDIJK – “Na- 
ruralmente 
gobiernu 
di 
Boneiru I di Hulanda tin 
un tarea I deber importante 
den perkurá pa un desaroyo 
sano di nos muchanan dor 


di pone salubridat, edu- 
kashon, bienestar sosial i 
protekshon disponibel i ak- 
sesibel. Pero komo mayor 
I komo komunidat kom- 
pleto nos tambe tin deber 


di pèrkurá pa un desaroyo 
sano di nos muchanan, sea 
ku ta bo propio yu òf nò,” 
segun diputado Den Heyer 
ayera mainta den su diskur- 
so durante e selebrashon di 
‘Dia di Boneiru’. 
Segun Den Heyer, mu- 
cha no solamente ta sku- 
cha kiko nos komo adulto 
ta bisa, pero mas aun nan 
ta wak nos akshon. Rès- 
pèt, toleransia, amor pa 
próhimo, amor pa nos isla 
i temor pa Dios tata, ta for 
di nos akshon komo adulto 
nan ta siñ’é. 
Den Heyer: “No ta por- 
nada tin e dicho ku ta bisa 
ku ‘it takes a village to raise 
a child’. Esaki no ta paso- 


Diputado Den Heyer: 
Mayor i komunidat tin deber pa perkurá 
pa desayo sano di nan yunan 


bra e muchanan ta asina ‘de 
remate’ ku e mayor so no 
por a atend’é. Esaki ta pa- 
sobra e pueblo kompleto ta 
konsiente ku e edukashon/ 
formashon di e mucha tin 
efekto riba su propio fu- 
turo komo individuo, pero 
tambe e tin efekto riba e 
futuro komo pueblo den su 
totalidat.”“Laga nos komo 
komunidat kompletu yuda 
den un desaroyo sano di nos 


muchanan i protehá nan di 
tur tipo di abusu i negligen- 
sha. Nelson Mandela a bisa 
ku si un nashon no protehá 
i ta abusá di su muchanan, 
e ta tòrnu e hilu di e tela ku 
ta representá su nashon òf 
komunidat. No laga e hilu 
sigui tornu, pero huntu ak- 
tivamente ban kuida nos 
tesoro, nos muchanan, nos 
speransa pa futuro”, diputa- 
do Den Heyer a konkluí. 

E siman aki Fittipaldi a skapa. 
E no mester a skirbi F.P. Ayera 
no tabatin korant debí na sele- 
brashon di ‘Dia di Boneiru’. E 
por a sosegá un siman. Ami 
no por sosegá. Tres te kuater 
dia pa siman mi mester sòru 
pa skirbi B.A. E ta kansa mi un 
tiki. Mi a yega den un fase di 
bida ku mi no ke skirbi masha 
mas. Despues di 46 aña skirbi- 
endo bo ta kuminsá kansa. 


*** 
No pa broma, pero na Boneiru 
no tin niun hende ku a skirbi 
mas teksto na Papiamentu ku 
mi. Si tin un hende ku no ta di 
akuerdo ku mi, e por sali dilanti 
i kontradisí loke mi ta skirbien- 
do aki. Práktikamente tur dia, 
46 aña largu, mi ta skirbiendo 
pa korant. P’esei mi ta yama 
mi mes tambe ‘skirbidó di ko- 
rant’ i no periodista. 


*** 
No mester lubidá tambe e kan- 
tidat di buki ku mi a skirbi na 
Papiamentu. Segun mi ta trata 
di alrededor di 35 buki pub- 
liká, pero mi tin masoménos 
15 manuskrito ku fásilmente 
por keda publiká mesora. Ta 
sèn mester. Mi mes a invertí 
den kasi tur e bukinan ku mi 
publiká. Si no bini sèn pa pub- 
likashon, e manuskritonan ei lo 
disparsé den olvido. 


*** 
Papiando di ‘Dia di Boneiru’, 
te ainda e motibu di eskoho 
di e fecha di 6 di sèptèmber 
pa selebrá ‘Dia di Boneiru’ ta 
vago. E tin relashon ku ‘desku- 
brimentu’ di Boneiru. Tempu ku 
a skohe e dia aki hopi hende 
no tabata konsiente di nos 
historia i interpretashon di 
nos historia. Mi ta kòrda ku ta 
solamente ún persona a hasi 
remarke. Esei tabata pastor 
Nooyen, kende a skirbi hopi di 
historia di Boneiru. El a boga 
pa un otro fecha, mará na lan- 
tamentu di indjannan di e isla 
aki den besindario di Fontein. 
Pero komo ‘makamba’ su bos 
no a yega shelu. 


*** 
No por papia por ehèmpel di 
deskubrimentu refiriendo na 
yegada di spañónan. Ta ind- 
jan, amerindio, a deskubrí Bo- 
neiru, biniendo for di Kòrsou. 
Originalmente sinembargo nan 
a bini for di tera firme pa es- 
tablesé na Kòrsou. Pues no ta 
spañónan a deskubrí Boneiru. 
Nan a konkistá Boneiru. Mi no 
ta kere ku ta motibu di sele- 
brashon. 
*** 


KRALENDIJK -- “Mi 
a hasi denunsia di malver- 
sashon, pero outoridatnan 
no ta hasi nada”, e Hulandes 
Oropeo Leendert De Boer 
ta bisa disgustá. El a aserká 
BONERIANO pa splika 
su eksperensia negativo ku 
doño di Voyager Car Ren- 
tal, John Triba Wansigh. 
Segun De Boer, ta trata aki 
di un kaso di estafa di mas 
ku 20 mil dòler. “E kos aki 
mester kaba. E no por sigui 
estafá 
hende 
asin’aki.” 
BONERIANO komo me- 
dio di komunikashon re- 
sponsabel a tuma kontakto 
ku John Triba Wansigh pa 
su banda di e medaya. E ta 
splika emoshonal, ku e ta 
e partido perhudiká den e 
situashon aki. 


E situashon 
Na òktober 2021 De 
Boer a aserká Triba Wan- 
sigh ku un proposishon 
pa huntu hasi negoshi. De 
Boer lo manda algun ve- 
híkulo fo’i Hulanda i Triba 
na su turno lo hür esaki via 
su propio kompania. Nan a 
palabrá ku De Boer lo risibí 
60% di e ganashi miéntras 
Triba 40%. “Tabata un bon 
oportunidat pa nos tur dos 
traha sèn. Bon pensá, pero 
John a hasi ko’i sinbèrg- 
wensa”, De Boer ta bisa. 
Triba ta splika ku e no 
tabata konosé De Boer i ta 
su empleado Rinse Visser a 
konvensé pa bai di akuerdo 
ku e proposishon. “Rinse 
a bisa ku e lo enkargá su 
mes ku e atministrashon. E 
kos aki tabata hopi doló di 
kabes”, Triba Wansingh ta 
bisa. 


Vehíkulonan 
De Boer ta splika ku 
dado momentu e tabata 
manda sèn riba kuenta di 
banko di e kasá di Triba 


Wansigh pa asina nan kum- 
pra algun outo p’e. Segun 
e, tabatin 14 outo i 4 skuter 
ku ta pertenesé pero regi- 
strá bou di nòmber di Triba 
Wansigh. Esaki pa motibu 
ku De Boer tabata biba 
na Hulanda pues no por a 
registrá nan bou di su pro- 
pio nòmber. “Ta trata di 12 
outo. El a manda 3 fo’i Hu- 
landa i m’a kumpra 9 aki- 
nan p’e”, Triba Wansigh ta 
bisa. Segun e na sierto mo- 
mentu el a haña un yamada 
di De Boer bisando ku e lo 
manda 45 skuter p’e hür. 
Riba 1 di aprel 2022 De 
Boer a muda pa Boneiru i 
aki a bin komprondé ku Tri- 
ba Wansigh no a mantene 
su mes na e palabrashon. 
De Boer no a risibí e mon- 
tante di sen palabrá. 
Tin ku menshoná ku a 
surgi un disputa formal to- 
kante un pikòp ku Triban 
Wansigh a kumpra pa De 
Boer. Na momentu ku 
De Boer a yega Boneiru i 
eksigí tur su vehíkulonan, 
Triban Wansigh no por a 
entregá e pikòp. “El a bisa 
mi ku WEB a hür e pikòp 
pa periodo largu. Mi a bai 
WEB i nan a bisa ku nan no 
a hür niun vehíkulo serka 
Voyager Car Rental”, De 
Boer ta amplia. 
Triban Wansigh ta si- 
gurá ku el a kumpra pikòp 
pero esaki ta dañá. “Outo 
segundo mano akinan ta 
duna problema”, segun Tri- 
ba Wansigh. Pues fo’i algun 
luna e pikòp ta den na ga- 
rashi miéntras ta trahando 
riba dje. Te ku publikashon 
di artikulo aki Triba Wan- 
sigh no a entrega e pikòp, 
tampoko bin ku prueba ku 
bèrdat el a kumpra e ve- 
híkulo. 


Kòmplòt 
De Boer ta keda enfatisá 


ku Triba Wansigh no a man- 
tené su mes na palabrashon 
i a malversá basta plaka. 
Triba Wansigh na su turno 
ta splika ku ta kòmplòt su 
eks empleado i De Boer a 
traha kontra dje. I a usa su 
kompania pa haña tur klase 
di informashon pa De Boer 
a lanta su propio negoshi 
On Wheels Car Rental. Tri- 
ba Wansigh ta sigui splika 
ku De Boer a pidié pa laga 
2 sua di dje traha na Voyag- 
er Car Rental. “Mi a trat’e 
mané un ruman. Su ruman 
muhé Lydia a bin fo’i Hu- 
landa i ami tabata kore tur 
kaminda kuné. Nan a trai- 
shoná mi”, Triban Wansigh 
ta bisa miéntras e ta seka su 
lágrimanan. 


Medio sosial 
Ámbos partido ta splika 
ku nan tabatin eksperensia 
basta negativo riba Face- 
book tokante e situashon 
aki. “Ta hopi straño. Ami 
ta esun ku a sali perhudiká i 
tòg ta ofend’é ami i Rinse”, 
segun De Boer. 
Pa Triban Wansigh, a 
usa ‘Google Review’ pa 
daña su nòmber. “Nan a usa 
un kuenta falsu i a yama mi 
estafadó. Tres siman pasa 
m’a haña sa esaki, via po- 
lis”, e ta agregá. 


Remarkabel i 
kuestionabel 
Remarkabel ta echo ku 
apesar di nan disputa ainda 
Triba Wansigh no a entregá 
e pikòp na su doño. Na mo- 
mentu ku BONERIANO a 
kuestioná esaki e ta splika 
ku e pikòp ta den garashi i 
ora e garashi ta kompleta- 
mente kla el o entregá esa- 
ki. “Mi negoshi tin 19 aña 
ta eksistí. Mi sa kon e zuip 
ta sinti. Mi no a hòrta niun 


hende. Ami ta yuda hende- 
nan riba e isla aki.” 
E pregunta ta surgi sí 
bèrdat Triba Wansigh a 
kumpra e pikòp ku e sèn ku 
De Boer a depositá p’e? 
Tambe ta remarkabel e 
echo ku BONERIANO a 
haña algun karta ku ta dirigí 
na e kompania di konstruk- 
shon di De Boer usando e 
adrès di Voyager Car Ren- 
tal. Por konkluí ku tabatin 
un òf otro akuerdo ku De 
Boer por usa e adrès di ne- 
goshi di Triban Wansigh. 


Echo kastigabel 
E pregunta klave ta si 
den e situashon aki ta trata 
di un echo kastigabel. De 
Boer a hasi denunsia di 
malversashon pero polis lo 
no investigá esaki. “Polis a 
tuma e keho i a traha riba 
esaki. Konforme prose- 
dura, esaki ta bai Ministe- 
rio Públiko pa chèk e. For 
di esaki a sali ku no tin un 
echo kastigabel”, Miluska 
Hansen bosero di Kuerpo 
Polisial Hulanda Karibense 
(KPCN) ta splika. Pues den 
e kaso aki, e úniko kos ku 
De Boer por hasi ta entamá 
un kaso sivil kontra Triba 
Wansigh. “Mi no sa si ta bal 
la pena tur e gastu. Ya m’a 
pèrdè basta sèn kaba”, De 
Boer ta bisa. Miéntrastantu 
nos a komprendé ku De 
Boer a aserká un dùrwarder 
pa asina haña tur e sèn, ku e 
ta insistí ku e doño di Voy- 
ager Car Rental deb’é. 
Tin ku agregá ku se- 
gun Triban Wansigh el a 
nota basta akshon kuestio- 
nabel i a hasi notifikashon 
di labamentu di plaka. 
BONERIANO a hasi in- 
vestigashon pero no a 
haña konfirmashon di no- 
tifikashon di labamentu di 
plaka kontra De Boer. 


Siudadano ta aserká BONERIANO: 


OUTORIDAT NO TA TRAHA RIBA 


DENUNSIA DI MALVERSASHON 

KRALENDIJK - Kole- 
gio Ehekutivo a entregá pre- 
supuesto di Entidat Públiko 
Boneiru pa e aña binidero 
tambe na tempu na Konse- 
ho Insular. Ta kalkulá e en- 
trada total pa 2023 na 72.6 
mion dòler, esei ta 15 por- 
shento mas tantu kompará 
ku e presupuesto di 2022. E 
entrada èkstra ta prinsipal- 
mente debí na e impuesto 
nobo di turista i oumento 
di e kompensashon liber. 
Pa aña 2023 ku koutela ta 
kalkulá e entrada for di e 
impuesto di turista na 12.4 
mion dòler en total, hasien- 
do e entrada akí tres biaha 
mas tantu kompará ku aña 


2019. Ta presupuestá e gas- 
tunan na 73.5 mion dòler. 
Pa kombatimentu di po- 
bresa i sosten di gruponan 
vulnerabel, den kolabo- 
rashon ku Sentro Akseso 
Boneiru, a reservá un suma 
total di 3 mion dòler èkstra 
den presupuesto 2023. Tam- 
be ta plania un invershon 
grandi di 4.5 mion dòler pa 
pone infrastruktura pa dos 
skol nobo. Banda di esei 
ta invertí fuertemente den 
ampliashon di kontratashon 
di personal i digitalisashon 
di Entidat Públiko Boneiru 
pa mehorá dunamentu di 
servisio na siudadanonan. 
Pa mantenshon di kamin- 


da tin un suma total di 2.5 
mion dòler disponibel, ku 
eksklushon di e sumanan 
di e programa di mas aña 
pa kaminda. A tene kuenta 
tambe ku e invershonnan 
pa e haf nobo di kònteiner 
i pa drecha espasionan pú- 
bliko. 


Otro prioridatnan 
Otro 
prioridatnan 
pa 
kua ta presupuestá gastu ta 
stimulashon di empresaria- 
do i diversifi kashon di eko- 
nomia, e programa integral 
di deporte i un suma èkstra 
komo invershon pa e pista 
di ‘drag’ ku lo keda realisá 
pronto. Mas aleu a inkluí 


400.000 dòler èkstra den 
presupuesto 2023 pa stim- 
ulá kultura mas bou di po- 
blashon i pa por duna mihó 
sosten na organisashonnan 
di kultura. Pa promé biaha 
Entidat Públiko Boneiru 
lo reservá un suma tambe 
komo supsidio pa e tanki di 
dekompreshon. Tambe tin 
un suma èkstra pa e kam- 
paña di informashon i pro- 
grama di mantenshon di lei 
pa loke ta trata bienestar di 
bestia. Den e presupuesto 
aprobá di aña 2022 a pro- 
nostiká un défi sit di 1,38 


mion dòler, pero fi nalmente 
Kolegio Ehekutivo a yega 
na un saldo presupuestario 
desbentahoso di 931.000 
dòler. 
E presupuesto di mas 
aña sí ta balansá. E Ko- 
legio di Supervishon Fi- 
nansiero (CFT) a evaluá e 
presupuesto i a duna Kole- 
gio Ehekutivo su konseho. 
A prosesá e puntonan di 
mehorashon relashoná ku 
esaki den e presupuesto ku 
a manda pa Konseho Insu- 
lar. Dentro di poko lo trata 
esaki den Konseho Insular. 


KRALENDIJK – Djad- 
umingu anochi alreded-or 
di mitar di diesun, a drenta 
notifi kashon di un aksiden- 
te ku herido riba kaminda 
di Rincon. 
E aksidente a tuma lugá 
entre 2 outo. Mesora polis, 
ambulans i brantwer, a bai 
na e sitio pa duna asisten- 


sia. 
Ambulans a transportá 2 
persona pa hospital pa trato 
médiko, un mayor i un yu 
chikí. 
Polis a realisá detenshon 
di shofùr di un di e outonan 
embolbí mirando ku ta sos- 
pechá ku e ta bou di infl u- 
ensia di alkohòl. 


Kolegio Ehekutivo a entregá 
presupuesto pa 2023 


Aksidente ku herido 


KRALENDIJK—Riba 
djadumingu 4 di sèptèm- 
ber a drenta keho di kiebro 
den un kas situá na Kaya 
Opal. Entre 12.30 or i 5.30 
or di atardi, deskonosínan a 


drenta e kas i a bai ku entre 
otro algun lèptòp, telefòn, 
un Ipad, un tas ku konteni- 
do i algun otro artíkulo mas. 
Ta investigando e kaso. 


Kiebro den kas 

BO TAMBE POR HASI UN 


DIFERENSIA! 
Bo ta kere ku ami i abo por hasi un inﬂ uensia riba e 
sistema polítiko i ekonómiko? Situashonnan atverso, 
pandemia, guera, gòlpi di estado, ta temanan komun i 
koriente na notisia. 
Pensa un ratu ... nos ta den orashon sufi siente pa asina 
Dios sigui hasi Su obra den kurason di nos gobernan- 
tenan i outoridatnan? Kubriendo nos gobernantenan i 
outoridatnan den orashon por trese kambionan grandi i 
signifi kante den nos komunidat. Laga nos no ﬂ akia den 
orashon pa lidernan mundial. 
Beibel ta instruí pa hasi orashon pa nos gobernan- 
tenan i tur den outoridat – “Pesei, promé ku tur kos, mi 
ta eksortá pa súplika, orashon, petishon i gradisimentu 
wòrdu hasí pa tur hende, pa reinan i tur esnan ku ta 
den outoridat, pa nos hiba un bida trankil i ketu den tur 
santidat i dignidat.” 1 Timoteo 2:1,2(BS) 
Tep pa orashon: 
Gradisí pa esnan den outoridat i nan famia. 
Gradisí ku nos tin un sistema demokrátiko. 
Gradisí ku nos tin libertat aki na Bonaire. 
Pidi pa disernimentu i sabiduria pa e gobernantenan 
por guia e pueblo. 
Pidi pa protekshon di gobernantenan i nan famia. 
Pidi pa e pueblo por ta sumiso na outoridat. 
Bo por ta e persona ku ta hasi un inﬂ uensia positivo 
den bo komunidat! Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Herensia: 
Nemencio van der Biezen 2 
13.00 Aki Boneiru: 
Sigfried Molina 
14.00 Herensia: 
Renate van der Bijl 
15.00 BAPA: 
Duo Mirasol 
16.00 Dokumental: 
Antriol - Den Tera Pa Antriol 
17.00 Dokumental: 
Nort Saliñ a - Pueblo Di Kunuku Bieu 
18.00 Dokumental: 
Rincon - Rincon Di Ayera Pa Awe 
19.00 Dokumental: 
Tera Kora - Mundu Nobo Pa Tera Kora 


20.00 Aktualidat: 
Elvis Tjin Asjoe i Chon Theodora 
21.00 Programa Spesial: Roselyn Jobse-Jessurun 
22.00 Herensia: 
Salomon Antonio (Chayo) Clarinda 
23.00 Sitionan Marká: 
Se Lamberto 


Programanan di Bonaire.tv 
TELBO kanal 70 
Flamingo TV kanal 23 


¡Gracias por haber respondido mi llamado!” 08/25 


Mensaje de la Virgen Maria Reina de 
La Paz desde Medjugorje 
25 de Agosto de 2022 


“Queridos hijos, Dios me permite estar con ustedes 
y guiarlos por el camino de la paz para que, a través 
de la paz personal, construyan la paz en el mundo. 
Yo estoy con ustedes e intercedo por ustedes ante 
mi Hijo Jesús, para que Él les dé una fe fuerte y la 
esperanza en un futuro mejor que deseo construir 
con ustedes. Ustedes, sean valientes y no teman, 
porque Dios está con ustedes. 


Mas aksidente ku skuter. 
Esaki tabata djaluna ano- 
chi pegá ku e klínika mé- 
diko di Tera Kòrá/Niki- 
boko. Un dama hulandes 
oropeo ku tabata kore e 
skuter mester a risibí asis- 
tensia médiko serka per- 
sonal di Mariadal. 


KRALENDIJK--Riba 
7 di ougùstùs a enkontrá 
un kurpa sin bida na kosta 
nort di Boneiru. E kurpa ya 
tabata den estado di des- 
komposishon avansá. Mas 
lat riba e mesun dia, 7 di 
ougùstùs, famia a mèldu 
e hòmber Francisco Janga 
komo pèrdí. A mir’é últi- 
mo bia riba 4 di ougùstùs. 


Pa motibu di un disturbio 
di komunikashon interno 
KPCN no a emití un men- 
sahe di pèrdida di e hòmber 
aki. A konfi ská e kurpa pa 
mas investigashon i a real- 
isá un outopsia ku a demon- 
strá ku no tabatin kues- 
tion di violensia interno ni 
eksterno. Despues di mas 
investigashon a deskartá un 


delito. 
Riba djaluna 5 di sèp- 
tèmber a anunsiá resultado 
di un tèst di DNA, realisá 
pa Nederlands Forensisch 
Instituut (NFI). Esaki a 
konkluí ku e kurpa sin 
bida tabata di e hòmber 
pèrdí Franscisco Janga. A 
notifi ká famia i a entregá e 
kurpa. 


KRALENDIJK— For di 
yüli último Boneiru a kam- 
bia sistema di impuesto di 
kamber i hür outo, pa e asi- 
na yamá `entry tax` di $75 
pa persona. 
Algu mas di 9.800 turista 
a bini for di merkado inter- 
nashonal manera Hulanda i 
tambe Merka. Alrededor di 
1500 turista a bini for di un 
di e islanan den Reino i 44 
direktamente di Saba i Sta- 
tia. 
Den promé kuartal a ko- 
nosé un okupashon di hotèl 
di 82 porshento, pero for 
di aprel por a nota un ba- 
hada. Un di dos i tersera 
parti di kuartal ta indiká 
un okupashon di 66%. Na 
2021 hotèlnan tabatin mihó 


prestashon. Den kompara- 
shon yüli i ougustus 2021 
tabatin un promedio di oku- 
pashon entre 71 pa 74 por- 
shento, kompará ku e pro- 
medio di okupashon aktual 
di entre 64 pa 58 porshento 
di e lunanan. 
BONHATA, 
e 
orga- 
nisashon ku ta sali na in- 
teres di e sektor hotelero i 
hospitalidat ta konkluí ku e 
konkurensia ku otro desti- 
nashonnan ta grandi i esaki 
tin konsekuensia pa Bonei- 
ru. 
A mira un oumento si 
den e asina yamá `daily 
rate`. Esaki a baha leve 
despues di promé kuar- 
tal, na momento ku a nota 
e kambio di $231 pa $227 


den di dos i di tres kuar- 
tal. Pronóstiko pa di tres i 
kuater kuartal ta $235. Den 
di dos i kuater kuartal aña 
pasá esaki tabata $192. E 
promedio `daily rate` di 
miembronan di BONHATA 
ta varia entre 86 pa 800 
dòler pa anochi. 
Aeropuerto 
tambe 
a 
eksperensiá un promé mi- 
tar di 2022 bon bishitá. BIA 
a registrá ocho porshento 
mas entrada i salida di pa- 
saheronan ku den e promé 
shete lunanan pre-covid di 
2019. 
E aeropuerto ta den pre- 
parashon intenso pa hasi 
adaptashon pa por akapará 
e kantidat i pasaheronan i 
tambe kalidat di servisio. 
A identifi ká kurpa sin bida 


BIA ta optimista pa loke ta 
pronóstiko pa 2022 i 2023. 
E direktor a menshoná ku 
e falta di piloto mundi- 
almente ta forma un di e 
rísikonan pa desaroyonan 
pa futuro. 
Pa loke ta turismo kru- 
sero, den luna di yüli i 
ougùstùs Boneiru a risibí 
kuater barku krusero. Den 
e luna aki ta planiá un total 
di 5 barku. Intenshon ta pa 


Boneiru risibí solamente un 
barku krusero pa dia. 
Tin un MOU fi rmá ku 
Royal Caribbean Cruise. 
Esaki ta duna havenkantoor 
e oportunidat di traha kon- 
huntamente ku e kompania 
na un asina yamá `perfect 
ship` pa Boneiru. Pa yega 
na esaki mester hasi kam- 
bionan signifi kativo na haf 
tantu den planifi kashon i 
tambe servisio. 


Ménos turista debí na entry tax 


Mas aksidente ku skuter 

KRALENDIJK 
-- 
Miembro di Konseho In- 
sular di Frakshon di MPB, 
Edison Ellis, ta kuestioná 
e forma kon lider di Frak- 
shon di Demokrat, Clark 
Abraham, a baha riba Ko- 
legio Ehekutivo kaminda ta 
bai kumpra tereno, pero no 
tin un maneho pa kumpra 
tereno. Ta trata aki di kom- 
pra di Onima i Fontein, un 
desishon di Konseho Insu- 
lar originá na 1999, desis- 
hon di Konseho di Minister 
di Antia Hulandes na 2004, 
respaldá pa rapòrt di Carm- 
abi di 2006, ku ta konsehá 
pa mantené e área di Onima 
i Fontein komo áreanan di 
konservashon. 
Ellis: “Ku bastante pre- 
okupashon mi por a tuma 
nota di e remarke di kon- 
sehal 
Abraham 
durante 
reunion di Konseho Insu- 
lar ku no por komprondé 
kon gobièrnu ta goberná, 
pasobra den e maneho di 
tereno no tin kumpramen- 


tu di tereno reglá, pero sí 
gobièrnu kier bai kumpra 
tereno entre otro Onima i 
Fontein. Konsehal Abra- 
ham su problema ta ku 
no tin maneho pa kumpra 
tereno, pero awor ke bai re- 
servá sèn pa kumpra Onima 
i Fontein.” 


Maneho 
Den práktika gobièrnu 
ta hasi uso di maneho, den 
esei no tin duda, segun El- 
lis. Ta usa maneho pa duna 
e akshonnan di gobièrnu 
direkshon, por ehèmpel ora 
ta hasi uso di sierto outori- 
sashon kaminda gobièrnu 
tin sierto libertat di konsi- 
derashon. Maneho i regla- 
nan di maneho ta kontribuí 
pues na un proseso di desis- 
hon konsekuente i konsis- 
tente. Hopi ta lubidá sinem- 
bargo ku den e proseder di 
gobièrnu tin e posibilidat 
pa desvia. Esaki, di akue- 
rdo ku Ellis, ta enserá ku 
gobièrnu por desvia di un 


maneho, òf bin ku un inisi- 
ativa si e proseder ta kon- 
forme liñanan di e maneho 
eksistente i si interesnan di 
terser pa motibu di sirkun- 
stansianan speshal, ta keda 
afektá na un manera de- 
sproporshonal pa motibu di 
e maneho. 


Sirkunstansia spesial 
Fontein entre otro sin 
duda ta un sirkunstansia 
spesial. Esei no por tin un 
diskushon riba dje. E ta un 
sirkunstansia spesial sigur 
pa e pueblo di Boneiru i di 
Rincon en partikular. For 
di 2006 tin un rapòrt ku a 
keda kompilá pa Carmabi, 
ku ta trata e tema di ba- 
lornan di naturalesa i kul- 
tural históriko di plantashi 
Onima i kon pa desaroyá 
un maneho pa duna e áre- 
anan rònt di Rincon un sta- 
tus protehá. A pone un base 
pa kumpra di Onima, segun 
e konsepto i strategia ku a 
usa pa kumpra Klein Bo- 


naire. Esaki no ta un liña di 
maneho pa kumpra tereno, 
Ellis ta puntra Abraham 
Ellis ta sigui, e rapòrt di 
Carmabi di 2006 ta konsehá 
pa mantené e área di Onima 
i Fontein komo áreanan di 
konservashon ku mester 
keda den e estado original 
ku nan ta. Pa kolmo e moti- 
bunan pa konservá áreanan 
rònt di Rincon, inkluso On- 
ima i Fontein, ta originá di 
un desishon di Konseho In- 
sular na 1999 i e konseho di 
minister di Antia Hulandes 
na 2004. Esei sèmper tabata 
e liña di maneho pa esnan 
ku aparentemente no sa i ta 
hasi sifuera ku gobièrnu ta 
hasi kos deskabeyá sin pia 
sin kabes. 


Interes general 
Den e kaso di kumpra 
terenonan di Fontein, di 
akuerdo ku Ellis, esaki ta 
pas den e maneho general i 
lógiko na interes di e pue- 
blo di Boneiru i Rincon en 


partikular. 
Pa kolmo, e konsehero 
den e reunion di Konseho 
Insular kaminda a trata e 
tópiko akí, a splika bon kla 
kiko ta e argumentonan ku 
ta bai kumpra Onima i Fon- 
tein i asta Hulanda lo bai 
pone e medionan finansiero 
sí bai di akuerdo i e proseso 
kana segun liñanan stipulá 
en general ora gobièrnu ta 
atkerí un propiedat. Pues, 
Cft tambe lo mester duna 
su aprobashon i Konseho 
Insular esun final. Ellis: 
“Mi persona pues ta masha 
kontentu ku gobièrnu ta bai 
kumpra entre otro Fontein 
bèk, pasobra esaki tin hopi 
grato rekuerdo pa mi perso- 
na i hopi Boneriano tempu 
ku Fontein tabata habrí pa 
pueblo. Mi ta pará 100% 
tras di e inisiativa aki i lo 
mi duna gobièrnu mi sosten 
kompletu den e proseso pa 
kumpra Fontein na interes 
general di e pueblo di Bo- 
neiru.” 


KRALENDIJK -- Se- 
kretario di Estado di in- 
frastruktura i maneho di 
awa, Vivianne Hijene, na 
nòmber di Sekretario di 
Estado di asuntunan in- 
terior i relashon di Reino 
i minister pa naturalesa i 
nitrógeno, riba pregunta 
por eskrito di miembro di 
Tweede Kamer, van Esch, 
di Partij voor de Dieren, 
ku entre tantu Ocean Oasis 
a presentá plan na Kolegio 
Ehekutivo pa desaroyo mas 
aleu di bich, ta informá ku 
Kolegio Ehekutivo a duna 
di konosé ku no a presentá 
plannan pa desaroyo mas 
aleu di bich na Ocean Oa- 
sis i esaki ta kontra plannan 
ku ta kuadra ku e maneho 
urbano di Entidat Públiko 


Boneiru. 
Hijene: “Ku Kolegio 
Ehekutivo mi ta di opi- 
nion ku aktua pa medio di 
e maneho stipulá di gober- 
nashon, mester tuma lugá. 
Esaki ta konta tambe pa 
posibel desaroyo nobo riba 
e tereno pegá di e futuro 
Kings Beach Resort. Ko- 
legio Ehekutivo entre tantu 
a stipulá un programa di 
ehekushon pa supervishon 
i mantenshon di lei, inklu- 
so un sanshon i maneho di 
toleransia, ku ta aplikashon 
riba e tipo di situashonnan 
asina.” 
Pa loke ta trata a pregun- 
ta di van Esch sí ta kuadra 
ku Europarcs ta bai traha 
un resort nobo banda di 
Chogogo Resort, Hijene a 


indiká ku Kolegio Ehekuti- 
vo a duna di konosé ku Eu- 
roparcs ke bai konstruí un 
resort nobo i pa e desaroyo 
akí tambe mester kumpli 
ku e maneho di regulashon 


di medioambiente i natura- 
lesa bálido. Tambe Kolegio 
Ehekutivo a duna di konosé 
ku Europarcs na e momen- 
tu akí no ta disponé di un 
pèrmit di konstrukshon òf 


di naturalesa i ku e promé 
petishon di pèrmit di kon- 
strukshon a keda rechasá 
dor di Kolegio Ehekutivo i 
ku na e momentu akí no ta 
eksistí pèrmit. 


Tambe pa posibel desaroyo nobo 
Aktua a base di maneho stipulá 


Carmabi for di 2006 a konsehá 
Mantené Onima i Fontein komo área di 
konservashon 

KRALENDIJK – Di 
kon a stipulá 6 di sèptèm- 
ber komo Dia di Boneiru, 
ningun hende sa, pero kus- 
tumber a bira lei. Despues 
di e skeze di aña pasá to- 
kante bòshi plaka pa kam- 
bia himno ku mester a bira 
un sorpresa, a pone pueblo 
para tras di waya pa duna 
honor na e poesia 'Esta Du- 
shi' di Medardo de Marche- 
na. E aña aki lo no tin nada 


nobo, e patronchi ta konosí, 
Arthur Sealy ta trese dilanti 
den su komentario semanal. 
Sealy: “Mi tin un idea pa 
futuro ku ta un homenahe 
póstumo na Edmundo Con- 
fesor i Raymundo Saleh, ku 
na 1968 a organisá e pro- 
mé olimpiada di bario na 
Boneiru. Tabata e kombi- 
nashon Playa/Playa Pariba/ 
Sabana, ku a gana e kopa. E 
baluartenan tabata den lan- 


damentu Luty Craane, tènis 
Hugo Gerharts, Pachicho 
Thodé i Carlos Abdul, pin- 
pòn Hugo Gerharts i Aubrey 
Sealy, vòlibòl Henry i Car- 
los Nicolaas i Goito Finies, 
beisbòl i futbòl Ernesto 
‘Nechi’ Wijman, Orlando 
Janga, rumannan Winklaar 
di Rincon, Elio Flores, Sja- 
ki Bernabela, Freddy Angel 
i Mirto Engelhardt. Den 
atletik tabata Silvester Paul 


i den hisamentu di peso 
Bernardo ‘Benny’ Frans i 
Jacintho De Jongh.” 
E punto importante, di 
akuerdo ku Sealy, a bira 
ku deportistanan di bario a 
bira e fundeshi pa e selek- 
shonnan di futbòl bou di 
Confesor i beisbòl bou di 
Niki Tromp. A krea tènista 
manera famia Thomas di 
Nort di Saliña, Julio Mar- 
tijn, Henk Abdul, Felix 


Cicilia, Salomon Manuela, 
Ubaldo Anthony, 
famia 
Domacassé di Den Tera ku 
a bira kampion di Antia i 
representá Boneiru den we- 
ganan di Reino. Barionan a 
haña sentro di bario. 
Un salon di fama ta na su 
lugá na Boneiru i lo mester 
ta un edifisio moderno ku 
un arkitektura distinto pa 
motibu ku nos baluartenan 
ta distinto, segun Sealy. 


KRALENDIJK – E fi- 
nal di e petishon di pèrmit 
di Chogogo Dive & Beach 
Resort pa pone un muraya 
di kontenshon i hisamentu 
di e santu, ainda ta insigur. 
Pa esaki ainda tin hopi pre- 
gunta habrí, Sekretario di 
Estado di infrastruktura i 
maneho di awa, Vivianne 
Hijene, ta laga sa riba pre- 
gunta por eskrito di miem- 
bro di Tweede Kamer, van 
Esch, di Partij voor de Di- 
eren. 
Hijene: “Ku esaki, na 
nòmber di Sekretario di Es- 
tado di asuntunan interior i 
relashon di Reino i minister 
pa naturalesa i nitrógeno, 
ta kontestá preguntanan di 
van Esch tokante e otorga- 
mentu di pèrmit na Chogo- 
go Resort na Boneiru.” 
Pa kontestá e pregun- 
tanan, a pidi informashon 
na Kolegio Ehekutivo di 
Boneiru. Esaki a drenta dia 
22 di ougùstùs, pa kua e 
kontestanan a tarda, segun 
Hijene. 
Hijene ta kontestá: “E 
argumento di Kolegio Ehe- 
kutivo ta ku e muraya di 


kontenshon ta kumpli ku 
e altura di konstrukshon i 
tambe tin menshon di un 
legalisashon di loke ya tin 
konstruí, ainda no tin klari- 
dat i ta pidi splikashon mas 
aleu komo ku segun ami, 
esaki a sali na kla ku no a 
papia ku e partnernan di 
mantenshon di lei. Tambe 
ainda ta di importansia ku 
Kolegio Ehekutivo mester 
agregá e resultadonan di e 
investigashon di e kalidat di 
e santu usá na e formashon 
di desishon. Ta spera e re- 
sultadonan akí na òktober.” 
Mas aleu Hijene ta kon- 
testá, Kolegio Ehekutivo 
a otorgá e pèrmit bou di 
kondishon i den e pèrmit 
a mustra esun ku a hasi e 
petishon riba su outoridat 
pa hala e pèrmit aden si no 
kumpli ku esaki. E outo- 
ridat akí ta sintá primera- 
mente serka Kolegio Ehe- 
kutivo. 
Pa loke ta trata a multa 
ku Chogogo a haña debí 
na bashamentu di santu pa 
pone un bich artifisial sin 
pèrmit di Kolegio Ehekuti- 
vo, Hijene ta indiká ku Ko- 


legio Ehekutivo a pone un 
but debí ku a basha santu 
sin pèrmit pa e bich artifi- 
sial. A entregá opheshon 
kontra e desishon akí. Ko- 
legio Ehekutivo a deklará 
esaki no atmisibel. Kolegio 
Ehekutivo a informá ku e 
proseso pa kobra e but ta 
kanando. 
Sí ainda no tin menshon 
di un pèrmit di naturalesa 
ku ta kuadra pa ponementu 
di e bich artifisial Hijene ta 
kontestá: “Mi a pidi Kole- 
gio Ehekutivo ku a duna 
pèrmit pa tur e pèrmitnan 


nesesario pa e trabounan 
realisá kaba sí ta trata di 
medioambiente, naturalesa, 
konstrukshon i ordenansa 
urbano. For di kontesta mi 
no por sali afó ku a otorgá 
tur pèrmit. Kolegio Ehe- 
kutivo a duna di konosé ku 
ainda ta eksistí algun vio- 
lashon, pero esakinan mes- 
ter atendé ku STINAPA. 
Tambe mi a pidi SINTAPA 
pa su punto di bista. For di 
kontesta a sali na kla ku e 
violashonnan menshoná ta 
trata asuntunan manera fal- 
ta di pèrmit pa un muraya 


di kontenshon, un bich, edi- 
fisio di wafnan.” 
Aki tambe segun Hijene, 
e ta agregá hopi balor na 
klaridat tokante e pèrmit- 
nan ku ainda no tei i sigur 
lo krea presedente pa otro 
proyektonan eksistente i 
nobo na kosta. 
Pa esaki ta importante 
ku e ròl i responsabilidat 
di tur partner ku tin di aber 
ku mantenshon di lei, ta kla 
den e proseso i sí resultá ku 
tin violashon, kana e plan 
gubernamental stipulá pa 
finalisá esakinan. 


Pa pone muraya kontenshon 
Final kuestion pèrmit 
Chogogo ainda insigur 


Kustumber ta lei 

KRALENDIJK – Miles 
Mercera, direktor di TCB, 
a ekspresá preokupashon 
pa e situashon eksistente 
di konekshon áereo entre 
e islanan ABC. No mester 
lubidá riba e turistanan di 
Aruba i Boneiru, ku tin ma- 
sha problema pa por yega 


Boneiru. 
Ta konosí ku ta difísil pa 
haña lugá riba avionnan di 
Dividivi Air i EZ Air, ku ya 
no ta un kompania boneri- 
ano mes, sino di Kòrsou. E 
kompania JET AIR di Kòr- 
sou no ta bula pa Boneiru. 
Durante un konferensia 


di prensa djabièrnè a pun- 
tra direktor di TCB kon ta 
bai atendé ku turismo for di 
Aruba i Kòrsou. Mercera a 
bisa: “Buelonan entre isla- 
nan ABC tin tiki stul i TCB 
ta atendiendo ya kaba ku un 
kompania mas di aviashon 
pa bula entre islanan aki.” 


KRALENDIJK--A base 
di e dekreto desishon medi- 
danan di emergensia krísis 
di corona karibense, tabata 
posibel pa empresario ku pa 
motibu di e krísis di corona 
a haña su mes konfrontá ku 
problema di likides, haña 
suspenshon di belasting pa 
su debe di belasting (de- 
nominá aki bou komo: sus- 
penshon spesial). 
E periodo pa kua e sus- 


penshon spesial ta konta a 
sera riba 30 di sèptèmber 
2021. E suspenshon p’esei 
no ta konta pa ‘aanslag’ 
di belasting imponé òf ku 
a keda imponé desde 1 di 
1oktober 2021 òf pa ob- 
ligashon di pago pa ‘aan- 
gifte’ di kua e fecha di ven- 
sementu ta vense despues 
di 30 di sèptèmber 2021. 
Pago spesial 
Bou di sierto kondishon 


un areglo di pago spesial ta 
posibel.Kondishonnan 
di 
e areglo di pago spesial; E 
‘debe di corona’ mester ta 
pagá promé ku 1 di òkto- 
ber 2027 i en prinsipio esei 
ta sosodé den 60 término 
mensual igual di kua e pro- 
mé ta vense promé ku 31 di 
òktober 2022. E siguiente 
término ta vense kada bia 
un luna despues. 
Den kaso ku por resultá 


ku e pago segun e skema di 
pago ariba menshoná no ta 
posibel , di antemano e em- 
presario mester proba esei 
di forma aseptabel. Den e 
kaso ei por traha un otro 
areglo di pago, basta ku 
ademas por proba di forma 
aseptabel ku lo kaba paga e 
‘debe di corona’ kompleto 
pa mas tardá riba 1 di òkto- 
ber 2027. 
Tambe mester kumpli 
kompletamente ku obli- 
gashon koriente denter di 
e término vigente pa esei. 
Esaki a trata pues tur ob- 
ligashon di pago fiskal 
desde 1 di òktober 2021. 
Den kaso ku no kumpli ku 
e kondishonnan ariba men- 
shoná por revoká e areglo 
di pago despues ku manda 
un rekordatorio. 
Na final di e areglo di 
pago mester paga tambe e 
interes ku debe. Ta kalkulá 
e interes segun e siguiente 


tarifanan. Un porsentahe 
di 0,0 pa e periodo di 23 
di mart 2020 te ku 31 di 
desèmber 2021, un porsen- 
tahe di 1,0 pa e periodo di 1 
di yanüari 2022 te ku 30 di 
yüni 2022, un porsentahe di 
2,0 pa e periodo di 1 di yüli 
2022 te ku 31 di desèmber 
2022, un porsentahe di 3,0 
pa e periodo di 1 di yanüari 
2023 te ku 31 di desèmber 
2023 i un porsentahe di 
6,0 pa e periodo for di 1 di 
yanüari 2024. 
Ora di paga e debe di 
belasting bèk e empresario 
mester hasi uzo di e refe- 
rensia di pago ku Belas- 
tingdienst CN suministrá. 
Pa 
mas 
informashon 
tokante kon e debe di be- 
lasting akumulá (‘debe di 
corona’) ta hinká den otro i 
ta desaroyá, empresario por 
tuma kontakto ku Belas- 
tingdienst CN via Invorder- 
ing@belastingdienst-cn.nl 


KRALENDIJK -- Vio- 
lensia doméstiko i maltrato 
di mucha ta tuma lugá tur 
kaminda, rònt mundu i den 
tur sorto di famia. Konfron- 
tá e situashon na tempu, por 
hasi un diferensia grandi. 
P’esei ta bai kuminsá ku un 
kampaña di informashon 
grandi. 
For di sèptèmber lo trata 
e tema di tur sorto di forma. 
Den nan lo enfoká riba un 
pelíkula kòrtiku, den kua ta 
sigui un famia ku dos yu. 
Un pelíkula di kuater parti 
ta hibá bo den e proble- 
manan ku e famia ta pasa 
aden i kon esnan rònt di e 
situashon ta reakshoná riba 
esaki. Kada un di nan, situ- 
ashon rekonosibel, ku tur 
hende por haña nan aden. 
Kada luna lo pone un 


parti di e pelíkula via dife- 
rente kanal di media sosial, 
despues di kua lo trata mas 
profundo ku e formanan 
di ekspresá bèrgwensa ku 
hende ta demostrá den e 
pelíkula. Aktornan lokal a 
traha e pelíkula i a produsi’é 
kompletamente na Boneiru. 


Koperashon 
Entidat Públiko Bonei- 
ru a uni forsa ku e organ- 
isashonnan di ayudo i sos- 
ten di promé i di dos liña, 
pa pidi atenshon pa violen- 
sia doméstiko i maltrato di 
mucha. Esaki ta un parti 
di e akuerdo interguberna- 
mental riba kon pa atendé 
ku violensia doméstiko i 
maltrato di mucha na Hu- 
landa Karibense. 
Esaki ta un akuerdo fir- 


má entre Ministerio Salú, 
Bienestar i Deporte, VWS 
i e entidatnan públiko. Pre- 
venshon dirigí riba kon- 
sientisashon i informashon 
tokante e tópiko ta un parti 
importante den esaki. 
E organisashonnan di 
ayudo i sosten ku ta enbolbí 
ta Entidat Públiko Boneiru, 
Sentro Akseso Boneiru, 
Kuido i Hubentut Hulanda 
Karibense, ántes Jeugdzorg, 
Fundashon Rehabilitashon, 
Mental Health Caribbe- 
an, Voogdijraad i Praktijk 
Ondersteuning Huisartsen. 
A krea un grupo di trabou 
ku ta bini dilanti bou di e 
nòmber ‘Tei p’abo’. 
Silvana 
Janga-Serfilia, 
direktor di Direktorado di 
Komunidat i Kuido: “Ku 
komienso di e kampaña, 


nos ta bai pidi atenshon pa 
un tópiko difísil. 
Ta importante pa saka 
violensia doméstiko i mal- 
trato di mucha for di e es- 
fera di tabú i den esaki tin 
atenshon pa e bèrgwensa ku 
ta kita hende di kibra ku e 
patronchinan akí.” 


Kibra ku bèrgwensa 
Bèrgwensa ta un sinti- 
mentu ku tur hende konosé. 
Pero tokante kiko bèrgw- 
ensa por hasi ku bo, kon 
ta ekspresá esaki i kon por 
kibra ku esaki ta ménos 
konosí, sigur relashoná ku 
violensia den di famia. 
Pa e motibu ei a skohe 
pa e tema aki. 
Ku esaki, ‘tei p’abo’ ke 
mustra víktima di violensia 
doméstiko i maltrato di mu- 


cha e kaminda kon pa pidi 
ayudo, kon ayudo ta tuma 
lugá i kon esnan rònt di e 
situashon por hunga un ròl 
den esaki. 
Tambe tin atenshon pa 
reforsá propio forsa di hen- 
de ku ta presensiá violen- 
sia, pa asina nan por tuma 
e pasonan pa trese kambio 
den un situashon ku no ta 
sano. 
Komienso di e kampaña 
“tei p’abo” ta den e promé 
siman di sèptèmber. 
Riba e wep-site www. 
meldpuntguiami.com 
i 
www.rijksdienstcn.com 
i 
e riba páginanan di Face- 
book di Entidat Públiko 
Boneiru i Rijksdienst Cari- 
bisch Nederland, por sigui 
e kampaña di informashon 
durante un aña. 


TCB negoshando pa mas 
kompania bula entre ABC 


Areglo spesial pa debe di impuesto 
pa empresario 


Kampaña di informashon 
Violensia doméstiko i maltrato di mucha 
ku komo tema: ‘Bèrgwensa’ 

Nòchi Willem, konsehero di Union Sindikal Boneriano, USIBO 
Sindikalismo na 
Boneiru(29) 


Sindikalismo na 
Boneiru(29) 


Por tuma nota ku den sektor 
turístiko aki na Boneiru, trahadónan 
den nan gran mayoria no ta orga- 
nisá. Esei ta lanta e pregunta ku 
si turismo, ku te awor akl ta nos 
industria mas prinsipal realmente 
ta logra alsa kalidat di bida di nos 
hendenan. Nos por tuma nota ku 
e partnernan den tursimo, esta 
TCB, Bonhata, BIA, Kapitan di Haf 
i tambe Entidat públiko a tene nan 
konferensha di prensa di kada tres 
luna i nos por a tuma nota di un de- 
saroyo bastante interesante. Entre 
otro diputado di ekonomia a men- 
shoná ku ta usa e entrada ekstra di 
e impuesto di turismo pa alsa kapa- 
sidat di trahadónan den e sektor, 
ta drecha infrastruktura i tambe ku 
ta promové nos kultura i peskeria. 
Nos a tuma vários desishon pa di- 
rigí e desaroyo akí den direkshon 
di un mihó ekilibrio entre turismo i 
bienestar di nos komunidat, asina 
diputado Thielman a trese dilanti. 
Bonhata a mustra ku e okupashon 
den e promé kuartal a yega 82%, 
mientras ku direktor di TCB a an- 
unsiá ku nan esfuerso ta dirigí pa 
yega na 100% di rekuperashon di 
turismo, despues ku esaki a sufri un 
kaida pa motibo di e pandemia Co- 
vid-19. Preis di kambernan tambe 
a subi ku e konsekuensia ku ounke 


tabatin un bahada leve den e di dos 
kuartal na kantidat di hende, por 
konkluí ku esaki a produsí mas en- 
trada. E pregunta ta ku si e trahadó 
tambe a risibí mas entrada pa su 
labor? Tantu BIA komo kapitan di 
haf a mustra riba e desaroyo posi- 
tivo na aeropuerto i den haf pa loke 
ta desaroyo turistiko. Nos mester ta 
kontentu ku e desaroyo aki, ya ku 
e ta e base pa nos krea kuponan di 
trabou duradero i permanente pa 
nos hendenan i asina alsa kalidat di 
bida i bienestar di nos hendenan i 
hasi nan mas i mas ménos depen- 
diente.. 
Loke si nos ta lamentá ku den 
e ei di e partnernan den sektor di 
turismo aki na Boneiru, esta TCB, 
Bonhata, BIA, Haf i Entidat Púb- 
liko, nos a sinti falta di un partner 
masha importante i esei ta Sindika- 
lismo ku ta representá e klase tra- 
hadó den e sektor aki. Turismo ta 
HENDE. Hende ta bin bishitá nos i 
ta nos HENDENAN mester brinda 
e servisio mas optimal posibel pa 
hasi e estadia di nos bishitantenan 
agradabel ku e propósito ku nan 
ta regresá, pero aun mas impor- 
tante ta hasi Boneiru popular i kerí 
di moda ku e industria aki ta sigui 
krese. I miéntras gobièrnu i sektor 
privá ta hasi e esfuersonan di pro- 


moshon i di invershon ku e meta pa 
subi entrada i hasi ganashi, a yega 
ora pa trahadónan den e sektor aki 
organisá nan mes pa nan buska 
pa nan mes tambe mehorashon di 
kondishonnan laboral. Sindikalismo 
tambe mester ta sintá na e mesa di 
e konferensha regular aki pa duna 
informashon kon trahadónan a bai 
dilanti den e sektor aki. Entre otro 
pa mustra kon e salario a mehorá, 
kon a entrodusí kompensashon di 
fakashon, kompensashon di Pasku, 
ménos orario di trabou, posibilidat di 
hasi karera den e sektor for di fun- 
shonnan mas abou te na esunnan 
riba nivel di gerensia. Mester por 
anunsiá e bon notisia ku a entro- 
dusí un penshun adishonal general 
pa tur trahadó den e sektor aki di 
moda ku dia nan baha ku penshun, 
banda di e penshun di behes nan tin 
un penshun adishonal pa nan por 
disfrutá di nan tersera fase di bida 
den un forma desente i satisfecho 
di e tantu añanan di nan bida ku 
nan a duna pa engrandesé e sek- 
tor aki. Pues e sektor no solamente 
mester krea e trabou pa awor, pero 
mester brinda perspektivanan posi- 
tivo pa e futuro tambe pa e trahadó 
i su famia. I aki e mentalidat mes- 
ter kambia. Na un banda e trahadó 
mester surpasá e timides i e miedo 


pa organisá su mes den un sindika- 
to i e sektor na su turno tambe mes- 
ter promové ku su empleadonan 
por sera kontraktonan kolektivo 
den su empresa. Gobiérnu tambe 
tin un tarea di promové esaki dor di 
mustra e invershonista ku e ta na 
fabor na momento di duna pèrmit- 
nan di invershon, ku gobierno kier 
stimulá akseptashon di sindikato 
den e empresa, miéntras ku nos 
mester krese bai na kontraktonan 
kolektivo ku ta aplikabel pa henter 
e sektor. Boneiru ta di nos tur i pa 
nos tur i ekonomia di nos isla ta ser 
krea dor di nos i pa nos, esta un 
esfuerso komun di gobièrno sektor 
privá i e klase trahadó. E balansa 
sosial-ekonómiko sano aki mester 
ta kontinuamente nos enfoke pa 
krea un komunidat den kua nos tur 
por kome den un forma husto for di 
e bolo ku nos tur ta yuda traha. Ora 
nos ta papia di alsa kalidat di bida 
i konopá bienestar di nos pueblo 
na e desaroyo sano balansá i du- 
radero di nos turismo, nos mester 
proba esaki tambe ofresiendo e tra- 
hadó mihó kondishonnan laboral. 
Turismo no por ta dushi i seksy so, 
e mester paga tambe e balor di e 
trabou ku nos hendenan ta ehersé 
pa hasi turismo dushi seksy i impor- 
tante pa nos tur. 


Trahadonan den sektor turistiko 
no ta organisá 


KRALENDIJK-- Di 13 
te ku 17 di sèptèmber 2022 
e tim di Nationale ombuds- 
man i Kinderombudsman 
ta na Boneiru atrobe pa nan 
ora di konsulta. 
Tur habitante di Boneiru 
ta bo biní pa pasa durante 
nan oranan di konsulta pa 
entregá un keho riba instan- 
sianan (gubernamental). 
Personanan ku keho riba 


por ehèmpel Servisio di 
Impuesto, Entidat Públiko, 
ZJCN, polis i Ministerio 
Públiko por akudí grátis 
serka e tim di Nationale 
ombudsman i Kinderom- 
budsman durante e siguien- 
te dia i orarionan 
Por akudí na Jeugdhuis 
Jong Bonaire riba djamars, 
13 di sèptèmber di 9’or pa 
11’or di mainta i djasabra, 


17 di sèptèmber di 9’or pa 
11’or di mainta 
Na Fundashon Cocari, 
Rincon riba djárason, 14 
di sèptèmber di 3.30 or pa 
5’or di atardi. 
Ta bon pa menshoná 
ku ora di konsulta ta posi- 
bel tene kòmbersashon na 
Hulandes, Ingles òf Papia- 
mentu. 
Personanan ku no por 


akudí na un di e oranan di 
konsulta por entregá nan 
pregunta òf keho tambe di 
otro forma. 
Esaki por bai serka Na- 
tionale Ombudsman via e 
formulario di keho riba nan 
wepsait, telefòn +31 70 356 
35 63 (alkansabel riba di- 
anan di trabou te 11’or di 
mainta, tempu di Boneiru), 
Skype (mester traha un sita 


adelantá via e-mail i tambe 
WhatsApp. 


Si ta trata e parti di Kin- 
derombudsman por tuma 
kontakto na telefòn +31 70 
8506 995 (alkansabel riba 
dianan di trabou te 11’or di 
mèrdia, tempu di Boneiru) 
òf mail na ombudswerk@ 
kinderombudsman.nl. 


Nationale ombudsman i Kinderombudsman 
na Boneiru 

Na inisio di un serie di ka- 
tisashi tokante disernimentu, 
Papa Francisco a splika algun 
elemento indispensabel pa 
elegí korektamente i a atvertí 
ku Dios ke yunan liber i no 
katibu. 
Esaki ta loke Tata santu a 
bisa durante e Oudiensia Gen- 
eral di djarason 31 di ougùstùs 
ku a tuma lugá den e Oula 
Pablo VI di Vatikano. 
“discernimiento ta agotador 
pero indispensabel pa biba. E 
ta rekerí ku mi ta konose mi 
mes, ku mi sa loke ta bon 
p’ami aki i awor. Prinsipal- 
mente, e ta rekerí un relashon 
di famia ku Dios. Dios ta Tt i 
no ta laga nos nos so, E ta 
semper dispuesto na konsehá 
nos, na animá nos, na risibí nos. 
Pero nunka E ta imponé su 
boluntat. Dikon? Pasobra E 
ke ta stimá i pa no tin miedu 
di djE. Dios ke pa nos ta 
yunan no katibu, yunan 
liber”, Papa a señalá. 
Despues di konkluí ku e 
katisashinan dediká na balor di 
behes, Papa Francisco a bisa 
ku e lo kuminsá ku un siklo 
nobo di katisashi tokante e 
tema di disernimentu pasobra 
“e ta un akto importante ku ta 
konserní tur hende, pasobra 
skohementu ta un parti esen- 
sial di bida”. 
“Un persona ta skohe ku- 
minda, paña, un kurso di estu- 
dio, un trabou, un relashon. 
Den tur esaki ta realisá un 
proyekto di bida i tambe ta 
realisá nos relashon ku Dios”, 
el a destaká. 
Den esaki, Papa a rekordá 
ku “den e Evangelio, Hesusìs 
ta papia di disernimentu ku 
imágennan tumá di e bida or- 


dinario; por ehemplo, e ta 
deskribí e piskadó ku ta sele- 
kshoná e piskánan bon i ta tira 
esnan malu afó; òf e komer- 
siante ku sa na identifiká, en- 
tre hopi pèrla, esun di balor 
mas grandi. O esun ku, ora e 
ta plug e tereno ta topa ku 
algu ku ta resultá di ta un te- 
soro”. 
“Na lus di e ehemplonan 
akí, disernimentu ta pre- 
sentá su mes manera un 
ehersisio di inteligensia, di 
habilidat i tambeìn di bolun- 
tat, pa probechá di e momento 
favorabel: nan ta kondishon- 
nan pa hasi un bon elekshon. 
Mester di inteligensia, habili- 
dat i boluntat”. 
Despues, e Tata Santu a 
invitá pa pensa riba e “situas- 
honnan inesperá i imprevisto 
as den kua ta impresindibel re- 
konosé e importansia i urgen- 
sia di un desishon ku mester 


tuma” i a agregá ku “kada un 
di nos mester tuma desis- 
honnan, no tin ningun per- 
sona ku ta tuma desishon 
pa nos” pasobra adultonan ta 
liber, nan por pidi konseho, 
pero e desishon ta personal. 
“Mi no por bisa, mi ta hasi 
esaki pasobra mi esposo a dis- 
idí, mi esposa a disidí, mi ru- 
man a disidí. No. Ta abo 
mester disidí, kada un di 
nos mester disidí. Ta pesei, 
ta importante sa na diserní, pa 
skohe bon ta nesesario sa na 
diserní”. 
Alegria pleno 
Di e moda akí, Papa Fran- 
cisco a suprayá ku “Evangelio 
ta sugerí otro aspekto impor- 
tante di disernimentu: e ta im- 
pliká afekto. Esun ku a haña e 
tesoro no ta sinti ningun difikul- 
tat den bende tur kos, asina 
grandi su alegria ta”. 
Ta trata di “un alegria 
mashá spesial, ku ningun 
realidat humano por duna; i 
en bèrdat e ta bolbe na 
aparesé den masha poko otro 
pasashinan di e Evangelio, nan 
tur referí na e enkuentro ku 
Dios”. 
Den e sentido akí, e Tata 
Santu a invitá pa pensa den e 
alegria di esnan ku a topa ku 
Señor manera “e alegria di e 
Magonan ora ku, despues di 
un biahe largu i penoso, ta 
bolbe mira e strea Mt 2,10); e 
alegria di e muhénan ku ta re- 
gresá di e graf bashí despues 
di a skucha e anunsio di e an- 
gel di resurekshon (Mt 28,8)”. 
Di e moda akí, Papa a sp- 
lika ku “tuma un desishon 
bon, un desishon korekto, 
semper ta kondusí bo na e 
alegria final akí” i a rekonosé 
ku “kisas riba e kaminda 


Papa Francisco; Dios ke pa nos ta yunan liber. No katibu 


Pa Mercedes de la Torre | ACI Prensa 


mester sufri un poko, pen- 
sa, buska, pero na final e de- 
sishon korekto ta yena bo 
ku alegria”. 
Por ehemplo, “laga nos 
pensa riba e promé enkuen- 
tro di Andreìs i Huan ku He- 
sus, un enkuentro ku ta nase 
di un simpel pregunta: 
‘Rabiì, unda bo ta biba?’. – 
‘Bini i lo bo mira’ Hesus ta 
bisa (Hn 1,38-39). Un in- 
terkambio mashá kòrtiku, 
pero e ta komienso ku lo 
marka henter un bida”, el a 
señalá. 
“Den un desishon bon, 
korekto, tin e boluntat di 
Dios ku nos boluntat, tin e 
kaminda aktual ku esun 
eterno. Tuma un desishon 
korekto despues di un kamin- 
da di disernimentu ta hasi e 
enkuentro akí. E tempu ku lo 
eterno”, Papa a añadí. 
Pues, e Tata Santu a indiká 
ku algun elemento indispens- 
abel di disernimentu ta: ek- 
sperensia, afekto i boluntat. 
Pa siña na biba mester 
siña na stima 
Finalmente, Papa Fran- 
cisco a destaká ku “segunìn 


Beibel, e bida ku nos mester 
hiba, no ta empaketá dilanti di 
nos. No, nos mester disidí 
kontinuamente segun e reali- 
dat ku ta bini”. 
“Dios ta invitá nos na 
evaluá i elegí: El a krea nos 
liber i ke pa nos ehersé nos lib- 
ertat. Pues, diserní ta un reto”. 
Den esaki, Papa a re- 
konosé ku “hopi be nos taba- 
tin e eksperensia akí: elegí 
algu ku a parse nos bon i 
en kambio e no tabata. Òf 
na sa kua tabata nos berdad- 
ero bon i no skoh’é” pasobra 
“hende, na diferensia di ani- 
malnan, por kiboká su mes, 
por ta ku e no ke skohe ko- 
rektamente”. 
“Por biba amor únika- 
mente den libertat. Pa siña 
na biba mester siña na stima, i 
pa esaki ta nesesario diserní. 
Kiko ami por hasi awor dilan- 
ti e alternativa akí, ku sea un 
señal di mas amor, di mas ma- 
dures den amor. Ku Spiritu 
Santu ta guia nos! Laga nos 
invoká na djE kada dia, espe- 
sialmente ora nos mester tuma 
desishonnan”, Papa Francisco 
a konkluí. 


Papa Francisco 

Een Twee-onder èèn kap woning gelegen te Kaya Barakoa 42 Bario Nieuw Amsterdam, bevattende: o.a. 
woonkamer met open keuken, hal, 2 slaapkamers en 1 douche– en toiletruimte. Electrische 


installatie 110V/220V (Pagabon) 


Bebouwde oppervlakte 62² / Buitenruimte 5² / Perceel erfpacht grond 267m² 


$ 130.000,== 


Voor informatie of bezichtiging kunt U bellen of mailen naar FCB 
telf. 796-6016 / e-mail woondiensten@fcbinfo.org 


KRALENDJIK 
-- 
Wikènt doñonan di e kas 
na entrada di Parke Nasho- 
nal Washington-Slagbaai a 
ekspresá pa medio di nan 
spiritu ku nan tei. Algun 
persona a sinti moveshon- 
nan straño e djasabra pro- 
mé ku e aktividat di Fes- 
tival di Kabritu i durante 
e selebrashon, riba djadu- 
mingu 4 di sèptèmber. 
George ‘Kultura’ Tho- 
dé, un persona bon konosí 
na Boneiru, kende no mes- 
ter di introdukshon, a konta 
BONERIANO algun kos. 
Esaki basá riba un pre- 
gunta hasí na dje. E tabata 
huma sigá durante e aktivi- 
dat Festival di Kabritu, den 
solo kayente tra’i mèrdia. 
E motibu ku e tabata huma 
sigá, segun el a konta, ta- 
bata pa kore ku spiritu. 
Thodé: “Djasabra ano- 
chi tabatin welek formal 
na diferente área rònt Bo- 
neiru. 
Hendenan 
tabata 
harma nan kosnan, prepará 
pa e dia siguiente, akí na 
porta di Parke Washing- 
ton. Na diferente okashon 
nan tabata grita ora welek 
dal. Nan tabata grita, paso- 
bra nan ta mira spiritu na e 
sitio. No tabata kos malu. 


Simplemente e hendenan 
no a kustumá mira e kos- 
nan akí, manera ami i nan 
tabata dal gritu di spantu.” 
Un otro persona a konta 
riba e dia ku tin moveshon 
di spiritu na e festival di 
kabritu. Un persona a konta 
ku el a bai tualèt, momentu 
el a kaba i a freska su kara 
ku poko awa den e baño, el 
a habri wowo top’é meimei 
di e hendenan pegá ku ka- 
minda e banda tabata pre- 
sentá. 
E persona no sa kiko a 
sosodé i kon el a yega ei- 
nan. E tabata huntu ku mas 
hende, pero mas bou di 
palu i no pegá ku e banda 
tokando. Un persona bon 
konosí a bis’é ku e doñonan 
di e kas aki ta move bai bin. 
Awor ta 3’or di mèrdia i 
ta nan ora di drumi. Kisas 
nan ta murmurá, pasobra 
tin poko bochincha ku ta 
stroba nan di tira un kabes 
mèrdia, e persona a bisa. 
Riba potrèt dos mu- 
cha di Playa Pabou, ku 
rais rinkonero, ku famnan 
franses i ingles. Ta trata 
di Arthur Sealy i George 
‘Kultura’ Thodé. Nan taba- 
ta huntu momentu Kultura 
a konta loke a sosodé. 


Doñonan di kas a topa na porta 
di Parke Nashonal Washington 

Wikènt tabatin e aktividat Festival di Kabritu na entrada di Parke 
Nashonal Washington-Slagnaai. Hopi hende tabata presente un aktivi- 
dat tur afó, manera ta bisa. Hendenan a bishitá e diferente stèntnan 
ku tabatin kos pa kome, bebe, pasaboka i mas. Diferente agrupashon 
musikal a toka riba e dia i hendenan a balia gosa, apesar di e kalor ku 
tin na Boneiru e dianan aki. 


Eksitoso Festival di Kabritu 

KRALENDIJK -- Dja- 
dumingu STINAPA a or- 
ganisá Festival di Kabritu 
na porta di Parke Nasho- 
nal Washington-Slagbaai. 
Durante e aktividat, a tene 
un kompetensia pa saka e 
mihó kòki di e festival. 


Partisipantenan di Miss 
Bonaire, Ruby Pouchet, 
Caroline Porras i Michell 
Emerenciana, ku ta pendi- 
ente pa nan kompetensia, a 
purba e diferente kumin- 
danan pa saka esun ku mihó 
smak. 


Nan a purba smak di 
kuater kuminda, kabes ku 
higra i a nota punto pa e 
sabor ku nan a sinti. E pre- 
mio máksimo a bai pa Geri- 
elle Pourier. Na di dos lugá 
Bebi, tres lugá Bikers i kua- 
ter lugá famia Vlijt. 


Simplemente Gerielle a 
demostrá un biá mas ku e 
ta esun mihó. Biá pasá el a 
gana i tabata algun profe- 
shonal ku a konstatá ku su 
kuminda ta mihó. E biá aki 
a laga algun hóben a purba 
i sin ku nan tabata sa, a saka 
Gerielle komo ganadó. 


Gerielle ta di Rincon i 
esun tras di dje ku a siñ’é 
pa e ta kaminda e ta awor, 
ta su mama Anchi. Bon pa 
menshoná ku kasi tur ku- 
minda a kaba tempran riba 
e dia. Sigur tur tabata bon. 
E diferensia na smak no ta 
hopi grandi. 


Dos biá konsekutivo su kuminda mas gustá 
Gerielle Pourier ta keda e 
mihó kòki 

Hulandes oropeonan mester 
kuminsá pensa di kambia nòm- 
ber di nan pais. 


Awèl sí. Na lugá di Nederland òf 
Holland, mester bai yama e pais 
aki ‘Excuusland’. 


KRALENDIJK – “Un 
idea sin plan ta keda un 
soño.” Esaki lider frakshon 
di Demokrat Clark Abra- 
ham a bisa den e reunion 
solèm di Konseho Insular 
djamars mainta relashoná 
ku selebrashon di ‘Dia di 
Boneiru’. Abraham, papi- 
ando despues di e lider di 
frakshon di MPB Elvis Tjin 
Asjoe, a tilda e konsehal aki 
di a usa e okashon pa hasi 
polítika i politikeria, sin 
supstansiá e pensamentu 
aki. E mes sinembargo no a 
atendé mes e tema, ku e aña 
aki tabata ‘Nos muchanan, 
nos tesoro, nos oguyo i nos 
futuro’. 
Clark Abraham a papia 
di kreatividat. “Nos tur tin 
nos ambishon i ideanan 
bunita, pero si no struk- 
turá esakinan den forma 
konkreto i palpabel, deliñá 
nan, nos no ta yega. Tin 
hopi kaya ku ta kondusí pa 


Roma. Nos mester skohe e 
direkshon korekto pa yega 
Roma.” 
Mas aleu el a bisa ku nos 
mester pone bista riba nos 
mes kurá na lugá di keda 
fiha bista riba kurá di nos 
besiña. 
Abraham: “Un kos ta 
sigur den e bida aki. Kos- 
nan ta kambia. Esensial i 
importante ta kon nos ta 
reakshoná riba kambionan 
ku presentá den nos kamin- 
da.” 
Tambe Abraham a para 
ketu riba e motibu pa a 
skohe 6 di sèptèmber pa 
selebrá ‘Dia di Boneiru’. 
E motibu ta vago. Den 
pasado a relatá esaki na 
‘deskubrimentu’ di Boneiru 
dor di spañónan. Despues 
a kuminsá relatá esaki na 
ERNA, ku Boneiru a haña 
su mes tareanan komo 
gobernashon, 71 aña di 
eksistensia di Konseho In- 


sular i gobernashon propio 
pa Boneiru. 
Abraham: 
“Pues 
por 
relatá ‘Dia di Boneiru’ na 
gobernashon insular propio 
ku a bini 71 aña pasá. Tur 
tarea kolonial a bai pa e is- 
lanan aki. Destino di pueblo 
a bini den nos propio man. 
Nos mes a haña oportuni- 
dat pa traha riba desaroyo 
di nos isla. Pero pa realisá 
un bon desaroyo nos mester 
traha un bon plan.” 
“Nos isla mes i nos is- 
lanan ruman mester di un 
bon plan di desaroyo. Nos 
mester por midi tambe e 
kaminda di desaroyo aki. 
Si nos no tin un bon plan 
di desaroyo nos no ta yega 
nunka e kaminda ku nos 
ke bai. Nos tur ta ‘bezig’, 
nos ta traha duru, pero nos 
mester puntra nos mes ku ki 
propósito? Nos ta trahando 
den e direkshon korekto? 
Nos sa unda nos ke bai i ta 


bai?” 
Abraham a konkluí: “Bo 
por traha masha duru, pero 
si bo no sa unda bo ke bai, 
ki direkshon bo skohe, bo 
no ta yega nunka. Pasobra 


bo no sa na unda bo ke bai. 
Un idea sin un plan lo keda 
komo un soño. 
Bo mester tin ademas di- 
siplina, un meta konkreto i 
traha p’e.” 


Clark Abraham: 
Un idea sin plan ta 
keda un soño 

WILLEMSTAD: 
Bon 
notisia, pa esnan ku ainda 
ke probechá di un interes 
spesial di 4.49% riba hipo- 
teka nobo na Banco di Cari- 
be. E selebrashon di Banco 
di Caribe su 49 aniversario 
ta kontinuá i klientenan tin 
chèns pa risibí e interes 
spesial te dia 30 di desèm- 
ber 2022. E orguyo di tur 
suidadano ta pa yega na un 
propiedat inmóbil; esaki t’e 
momento pa tur esnan ku 
tin deseo di kumpra òf tra- 
ha nan propio kas. No laga 
pa mañan, loke bo por hasi 


awe! 
Banco di Caribe ta eks- 
tendé su kampaña di hipo- 
teka. Tur persona bibá na 
Kòrsou òf Boneiru, tantu 
kliente komo esnan ku no ta 
kliente (ainda,) por disfrutá 
di un interes di 4.49% riba 
hipoteka nobo. Pa kuminsá 
e proseso di aplikashon, e 
siguiente 
dokumentonan 
ta nesesario: ID bálido, 
deklarashon di doño di tra- 
bou (no mas bieu ku dos 
siman), dos último slep di 
salario i estado di kuenta. 
Aplikando den e periodo 


di kampaña ta pèrmitíbo 
spar inmensamente; e pago 
mensual pa e hipoteka lo ta 
mas abou ku normal. Ade- 
mas di e interes spesial ku 
Banco di Caribe ta ofresé, 
tur esnan ku apliká lo risi- 
bí benefisionan adishonal 
manera un periodo di finan- 
siamentu te 35 aña, gastu- 
nan di notario inkluí den e 
hipoteka i mas. Pa mas in- 
formashon i detayenan di e 
kampaña, tambe pa apliká 
fásilmente pa bo hipoteka, 
por bishitá www.bancodi- 
caribe.com 


ARUBA 
KÒRSOU 


WILLEMSTAD – “Djis 
Hari” ta título di e kantika 
nobo nobo i yen di alegria 
ku e kantante Shamiro Ani- 
ta a kaba di lansa speshal pa 
su Gran Konsierto “Sigui pa 
Dilanti” ku lo tuma luga dia 
1 oktober den PWFC. Ta 
trata aki di un kantika kom- 
biná ku su videoklep nobo 
den kual por mira bailenan 
i hendenan kontentu estilo 
“Djis Hari” yená ku alegria 
den Punda, Otrabanda i riba 
nos bunita brùg di ponton. 
E kantika nobo aki 
sigur lo kita un peso i krea 
alegria den kurason i kas di 
hopi hende. Letra di e kan- 
tika ta bisa entre otro ku 


“Ni maske mi tin doló, ami 
lo hari. Señor lo kuida sem- 
per di mi. Mi ta mas ku un 
vensedor. Dios lo guiami. 
Señor lo bringa mi kaso pa 
mi.” 
E mensahe di e kantika 
nobo “Djis Hari” ta mustra 
ku Dios ke pa nos ta kon- 
tentu hasta ora den bida nos 
hansha, rabia, desmotiva, 
kunsumi, spanta, bira tristu, 
kai den depreshon, sinti nos 
insigur, etc. 
Ku e kantika nobo aki 
Shamiro ta motiva i rekor- 
da nos pa den un kaso asina 
nos mester keda trankil, 
hala un rosea, djis hari i 
hasi orashon pa Dios yuda 


nos sigui pa dilanti. 
P’esei Shamiro a lansa 
e kantika i videoklep nobo 
“Djis Hari” aki speshal pa 
su Gran Konsierto “Sigui 
pa Dilanti” kombiná ku 
shownan espektakular ku 
lo tuma lugá dia promé di 
oktober den PWFC. 
Den e Gran Konsierto 
& Show aki henter famia 
lo disfrutá di Shamiro su 
hitnan manera “Move Tur 
Montaña”, “No Soy Igual 
Que Ayer”, “Un Brasa so 
Mi Ke”, “Esta Un Dushi 
Dia”, “Guiame“, Sigui Pa 
Dilanti” i awor “Djis Hari” 
tambe. 
Shamiro ta gradisí Dios 
na promé lugá i tambe tur 
hende ku ta sostené, wak i/ 
òf skucha su musika. Su pe- 
tishon ta pa sigui kompartí 
su musika ku tur famia, 
amigu i konosí. Su orashon 
ta pa mas i mas hende rònt 
mundu keda bendishoná 
pa medio di e mensahenan 
positivo di Dios den su 
músika. P’esei e ta invitá 
tur hende grandi i chikí pa 
skucha/wak su músika i 
ban alabá Dios huntu, gos- 


Shamiro a lansa: 
“Djis Hari” kantika nobo i alegre speshal 
pa su gran konsierto “Sigui pa Dilanti” 


ando den un dushi ambiente yená ku pas i alegria dia 1 
òktober den su Gand Konsierto “Sigui pa Dilanti”. 
Riba 
Youtube 
na 
https://www.youtube.com/ 
watch?v=yMROGBPqWuU por wak e videoklep nobo 
aki titulá “Djis Hari” aki di Shamiro i/òf tur su otro vi- 
deoklepnan buskando Shamiro Anita. 
Riba e potrèt por mira Shamiro Anita durante filmashon 
di su kantika i videoklep nobo nobo titulá “Djis Hari” den 
Punda i Otrabanda. 


WILLEMSTAD – Dia 
promé di sèptèmber 2022 
Korte Komun di Hustisia a 
tuma despedida di Frank- 
lin Hanze, te ku resien 
miembro di Beheerraad 
na nòmber di pais Kòrsou. 
Hanze tabata miembro di 
Beheerraad desde promé 
di yanüari 2017 te promé 
di yanüari 2022. 
Den e posishon aki el a 
duna un aporte importante 
den entre otro den e mu- 
damentu di Kas di Korte 
i den inisio di e diskushon 
ku Pais Kòrsou tokante 
renobashon di Stadhuis. 


Mas aleu Hanze a duna 
un kontribushon impor- 
tante tambe pa atendimen- 
tu di asuntunan finansiero 
entre Pais Kòrsou i Hof. 
Na e momentu aki ta 
sperando riba un dekreto 
relashoná ku su remplaso, 
di manera ku Pais Kòrsou 
ta representá den Beheer- 
raad. 
Direktiva di Hof ta 
hopi gradisidu na Fran- 
klin Hanze pa e kontribu- 
shon ku el a duna komo 
miembro di Beheerraad i 
ta dese’é tur kos bon den 
futuro. 


Mauritsz de Kort, presidente di Korte Komun di Hus- 
tisia, a ofresé Frank Hanze un regalu di despedida. Ta 
un prenchi kolorido di Stadhuis den Punda 


Banco di Caribe ta ekstendé 
kampaña di hipoteka 


Korte Komun di Hustisia a 
despedí di Franklin Hanze 

WILLEMSTAD-- 
Ku 
hopi orguyo a Frakshon 
di MAN resientemente a 
entregá Parlamento e kon- 
testanan riba trayekto di 
Lei di Penshun Básiko Ob- 
ligatorio pa tur esunnan ku 
ta laborá na Korsou i awor 
ta na Presidente di Parla- 
mento pa buta e lei aki riba 
agènda pa asina e por bai 
Komishon Sentral i despu- 


es Réunion Públiko pa por 
keda trata i implementá pa 
e klase trahadó. 
Na Kòrsou lamentable- 
mente ainda mas ku 50 % 
di doño di trabou no tin un 
penshun pa nan trahadó . 
Demasiado hende gran- 
di ku a traha henter nan 
bida awe ta bou di “besta- 
ansminimum “ pa motibu 
ku nan no ta tin oportunidat 


pa tin un penshun di trabou. 
Esaki ta nifiká den fu- 
turo ora aprobá e lei, e 
trahadó huntu ku e dunadó 
di trabou ta sòru pa ora e 
trahadó baha ku penshun e 
no ta dependé di e dunadó 
di trabou si e tin penshun 
reglá pa su trahadó i tam- 
poko solamente e AOV di 
Gobièrnu. 


Frakshon di MAN a entregá kontesta 
riba Lei di penshun básiko 


WILLEMSTAD-- Dja- 
dumingu 4 di sèptèmber, 
sentral di Polis a risibí no- 
tifikashon di un dama ku 
ta hasi trabou di vigilansia 
na un plantashon den área 
di Libu, ku mester ta pèrdí 
den e mondi grandi di Mal 
Pais. 
E dama aki lo tabata for 
di den oranan di mainta den 
e mondi. A dirigí diferente 
unidat den e área aki pa 
buska e dama. 
Mas lat polis a risibí 
refuerso di tantu V.K.C. 
komo Milisia di Kòrsou. 
Durante di e búskeda po- 
lis tabata den kontakto ku e 


dama pero debí ku e mondi 
ta basta grandi i e dama 
no tabata sa eksaktamente 
unda e ta, a kompliká e po- 
sibilidat pa lokalis’é. 
A pidi yudansa tambe di 
helikòpter di Wardakosta 
ku a duna un man den e 
búskeda i pa masoménos 
17.40’or, personal di he- 
likòpter a mèldu ku nan 
a lokalisá e dama den e 
mondi. Helikòpter a trans- 
portá e dama pa un sitio 
den e área di Libu, na unda 
ambulans tabata sperando 
pa transport’é pa Sala di 
Emergensia di C.M.C. pa 
opservashon. 


Dama pèrdí den mondi 
lokalisá 


W I L L E M S TA D — 
Gobièrno di Kòrsou un bi- 
aha mas ta hasi un intento 
pa konvensé Hulanda pa 
baha un parti di e interes 
riba e plaka ku a fia. 
Gabinete Pisas a en- 
tregá un petishon na Sek- 
retario di Estado di Reino 
van Huffelen. A proponé 
pa fiansanan hasí den e 


periodo di 2010-2014 ku 
ta konserní un interes mas 
haltu ku 2,45% pa refinan- 
siá e interes na 1,82%. Es- 
aki ta skapa Kòrsou anual- 
mente kasi 19 mion florin 
na interes. Anteriormente 
Den Haag a rechasá un pe- 
tishon similar debí ku Kòr- 
sou no tabatin su situashon 
finansiero na òrdu. 


WILLEMSTAD-- Den 
e periodo di 29 di ougùstùs 
pa 4 di sèptèmber 2022, 
polis a registrá i a analisá 
e siguiente aktividatnan 
kriminal. 


Atrako 
Den e periodo ariba 
menshoná a registrá kua- 
ter kaso di atrako. Mayo- 
ria kaso a tuma lugá entre 
19:00 i 22.00, E atrakonan 


a lugá na entre otro área di 
stashoná outo di hotèl riba 
John. F. Kennedy Blvd, 
Klipstraat, Kaya Tito Sou- 
blette i Abacoweg . Tres di 
e atrakonan tabata riba hen- 
de na pia, miéntras un den 
un kas 


Ladronisia di vehíkulo 
A hòrta un kantidat di 
tres outo. Ta trata aki di dos 
outo marka Kia Forte un i 
Mitsubishi lancer. Orario 
ku a registrá e ladronisi- 
anan ta 07.45’or, 09.55’or 
i 03.00’or. Sitionan unda 
a registra e ladronisianan 
ta lugá di stashoná outo 
di Aqualectra na Rector 
Zwijssenstraat, Cubaweg i 
Venezuelaweg 


Kiebro den kas 


Polis a registrá ocho 
kiebro den kas di kua ma- 
yoria tuma lugá 10.00’or i 
13.00’or. Malechornan a 
penetrá dor di kibra bentana 
di e kas i/o fòrsa hèkwèrk. 
E kiebronan a tuma lugá 
na Kaya Seru Para Mira, 
Ronde Klipweg, Zapote- 
kenweg, 
Montezumaweg 
(2x), Snipweg, Redaweg i 
Kaya Buenos Aires. 


Kiebro den negoshi 
Den e periodo aki a re- 
gistrá kuater kiebro den ne- 
goshi. E adrèsnan na unda 
a kibra tabata Veeris, Snip- 
weg, 
Trompetbloemweg, 
i Weg naar Welgelegen. 
Ladronnan tabata aktivo 
entre 03.00’or i 08.00’or i 
a kibra sea porta of bentana 
di e negoshinan. 


Kiebro den/na outo 
Tabatin tres kiebro den 
outo, ku a tuma lugá den e 
periodo ku a pasa. Mayoria 
a tuma lugá entre 12.00’or 
i 03.00’or. A registrá e 
kiebronan na Plaza Mar- 
gareth Abraham, Hispa- 
ñolaweg i Kaminda Mgr. 
Amado Römer. 


Violensia relashonal 
Polis mester a atendé 15 
kaso di violensia relasho- 
nal. 
Mayoria di e kasonan aki 
a tuma lugá entre 21.00’or 
– 22.00’or i 03.00’or – 
04.00’or. 
Áreanan kaminda ku po- 
lis mester a duna asistensia 
pa e tipo di violensianan 
aki, tabata for di Brakkeput 
te ku De Savaan. 


WILLEMSTAD--Re- 
lashoná ku e intersepshon 
djadumingu último di e 
boto riba kua personal 
di Wardakosta a bin topa 
31 persona indokumentá, 
personal di Imigrashon di 
Kuerpo Polisial Kòrsou a 
tuma e personanan aki over 
i kontinuá ku e proseso ko- 
respondiente ku ta apliká 
den e tipo di kasonan aki. 
En bista ku tabatin 
menor di edat abordo, es- 


akinan a keda alohá den 
un instituto pa hóbennan, 
miéntras ku esnan mayor di 
edat a keda será pendiente 
di nan deportashon. 
Kuerpo Polisial lo kon- 
tinuá den koperashon ku 
Wardakosta pa asina por 
sigui detektá e embar- 
kashonnan aki for di riba 
laman i asina frustra e po- 
sibilidat ku indokumenta- 
donan ta burla di kontrol 
na frontera. 


Análisis di krímennan di impakto haltu 


Polis ku wardakosta lo sigui 
den koperashon 


Kòrsou ke paga ménos 
interes riba plaka fiá 

SABA – Meimei di ou- 
mento di preis di elektri- 
sidat i kambio di klima, 
Entidat Públiko Saba i Saba 
Electric Company (SEC) 
a anunsiá e siman aki nan 
plan pa desaroyá mas fasi- 


lidat di energia duradero 
riba e isla. Den e último 
añanan preis di kombusti- 
bel a subi dramátikamente 
i a bira mas volátil debí na 
pandemia di Covid-19, mas 
resien e problema di sumi- 


nistro i demanda, mará na e 
guera na Ukrania. 
Un 
kombinashon 
di 
supsidio di Ministerio di 
Asuntunan Ekonómiko i 
Klima (EZK) i Entidat Púb- 
liko Saba ta hasi posibel pa 


yuda habitantenan di e isla 
pa mitigá e kostonan haltu 
di energia. 
E oumento di preisnan 
di kombustibel, huntu ku e 
impakto di uso di kumbus- 
tibel fosil, ta hasi e transi- 
shon den direkshon energia 
pagabel di importansia eks- 
tremo. 
Gobièrnu di Saba, SEC 
i Ministerio di IZK ta tra- 
hando 
aktualmente 
riba 
loke mester bira e siguiente 
stapnan pa logra un pors- 
entahe mas haltu di energia 
duradero. 
Ya kaba a hasi diferente 
estudio di fakitbilidat di 
e posuibilidatnan pa sigui 
desaroyá energia renoba- 
bel riba e isla. E estudio di 
faktibilidat di mas resien ta 
eksplorá kon Saba por ou- 
mentá produkshon di ener- 


gia renobabel for di 40% 
te na un porsenahe másimo 
faktibel. 
E 
posibilidatnan 
ta 
inkluí konstrukshon di un 
parke solar adishonal, in- 
stalashon di turbinanan di 
bientu, òf un kombinashon 
di ámbos. 
E estudio di faktibilidat 
ta identifiká tambe e desa- 
fionan pa ehekutá e proyek- 
to aki, manera e kontraste- 
nan geográfiko i logístiko, 
disponibilidat di tereno i 
lokashonnan apropiá. 
Unabes ku finalisá e 
estudio di faktibilidat lo 
mester bini mas estudio e 
lunanan benidero, reunion- 
nan di Konseho Insular i 
otro enkuentronan pa in- 
formá e poblashon di Saba 
tokante e desaroyonan mas 
aleu den futuro. 
Aki por mira e actual parke solar di Saba pegá ku nan aeropuerto. 


STATIA – “E ta kalentá 
mi kurason pa ta aki nan pa 
selebrá huntu ku boso e 25 
aniversario di St. Eustatius 
Auxiliary Home Founda- 
tion, un instituto vital. E 
tin nifikashon grandi pa 
mi, pasobra e kas akí a ku- 
minsá komo un soño di un 


ARUBA 
STATIA/SABA/ST. MAARTEN 


Entidat Públiko Saba i kompania di elektrisidat ta anunsiá 
Plannan pa sigui desaroyá energia duradero 


di e fundadónan, Christine 
Flanders, kende tabata mi 
tanta. Solamente mi por 
imaginá kon orguyoso e i 
e otro fundadónan ta awe,” 
komisario 
di 
gobièrnu, 
Alida Francis, a bisa na 
okashon di selebrashon di 
25 aniversario di e instituto. 


Momentu ku konsiderá e 
konsuelo, komfortabilidat i 
kuido ku e kas aki ta proveé 
pa asina tantu hende grandi 
vulnerabel i desabilitá, e 
ta mester generá un tipo di 
alegria spesial, segun Fran- 
cis. 
Francis a hasi uso di e 
oportunidat pa rekonosé tur 
habitante, inkluso señora 
Busby, kende ku 102 aña 
ta e esun mas grandi den 
nan. E ta tambe e residente 
di mas edat di St. Eusta- 
tius. Tambe e ke rekonosé 
i aploudí e esfuersonan 
super humano di direktor 


Komisario di gobièrnu Alida Francis 
St. Eustatius Auxiliary Home Foundation ku 
nifikashon grandi 


Sineida Paul-Suares i su 
staf inkreibel ku a dediká 
nan mes ku hopi atenshon 
durante e pandemia di Co- 
vid-19, pa protehá tur e ha- 
bitantenan. 
Francis: “Awe ta un bon 
dia pa gradisí públikamente 
e tim pa e trabou duru pa 
protehá nos grandinan du- 
rante e periodo fèrfelu akí. 


Bintisinku aña ta un logro 
èkstra ordinario. Opser- 
vando boso 25 aniversario, 
ta bon tempu pa reflehá riba 
e propiedatnan eksepsho- 
nal di plata. Ta tempu pa 
konsiderá tur nifikashon 
kreativo posibel pa alsa St. 
Eustatius Auxiliary Home 
Foundation mas haltu ku e 
ta awor.” 

SABA – Djaluna a ku- 
minsá na Saba un pruf ku 
transporte 
públiko. 
Du- 
rante e proyekto piloto por 
hasi uso grátis di transporte 
públiko. Di djaluna te ku 
djabièrnè, bùsnan ta buska 
i hiba habitantenan di e isla 


pa nan direkshon di trabou i 
vise vèrsa. 
Gobièrnu ta spera ku 
introdukshon di transporte 
públiko ta hasi dos adelanto 
importante, redusí kosto di 
bida i protekshon di medio- 
ambiente. 


Pruf ku transporte 
públiko 


SABA – Entidat Públiko 
Saba ta trahando riba dife- 
rente instrumento i medida 
pa redusí kosto di bida. 
Redukshon di kosto di bida 
ta un di e puntonan prinsi- 
pal di Entidat Públiko Saba 
i ta spesífi kamente men- 
shoná den Saba Package 
2.0, fi rmá na yüni e aña akí 
dor di diputado Bruce Za- 
gers i Sekretario di Estado 
Alexander van Huffelen, 
komo un asuntu ku Saba i 
Hulanda ta traha huntu den 
e periodo benidero. 
Un di e instrumentonan 
aki ta e mekanismo di kom- 
parashon di preis na super- 
market, komo ku preis di 
kuminda tin un efekto gran- 
di riba kosto di bida. Na 
yüli a publiká e promé kom- 
parashon di preis di tres su- 
permarket, Big Rock, Saba 
Emporium i Saba Wishes. 
Lo hasi e komparashon di 
preis riba un base mensual. 
E komparashon di preis na 


ougùstùs a inkluí tur kuater 
supermarket. 


Tur grupo di produkto 
Mensualmente ta chèk 
un total di 50 produkto di 
tur grupo di produkto. E 
resultado kompleto di e 
komparashon di preis ta 
indiká den porsentahe kua 
supermarket tin e preis mas 
abou i ta keda publiká riba 
página di Facebook di Enti- 
dat Públiko Saba. 
E detayenan, huntu ku 
preis i porsentahe di e 50 
produktonan, ta indiká den 
koló i publiká di format 
Excel riba e web-site di 
Entidat Públiko Saba. Ta 
usa medidanan standart den 
e komparashon di preis. E 
komparashon di preis ta 
tuma lugá den konsulta ku 
e supermarketnan. 


Makutu di produkto 
E ophetivo di e sistema 
di komparashon di preis 


ta pa oumentá konsienti- 
sashon di e konsumidó. E 
ta mustra unda por kumpra 
produkto pa preis mas abou 
i por yuda e konsumidó pa 
hasi eskoho den kiko nan 
por spar plaka. 
E komparashon di preis 
ta un instrumento diferente 
ku regulashon di preis pa 
e makutu di produkto ku 
ta pone preis máksimo pa 
un kantidat di produkto di 
promé nesesidat. Gobièrnu 
ta mira den e makutu di 
produkto aktual. 
Tin bista riba e desaroyo 
di ekspanshon di e makutu 
di produkto na St. Maarten 
i otro islanan den region. E 
aporte di partner ta esensial 
den e makutu di produkto 
pa un bon sistema i ta rekerí 
un aserkamentu integral. 


Ta notabel ku preis di 
komestibel a subi hopi rònt 
mundu, inkluso St. Maarten 
i Estádos Unídos, for di ka- 
minda mayoria produkto 
optenibel na Saba ta bini. 
Gobièrnu ta den kontakto 
ku islanan den besindario 
pa kompartí idea i mira kua 
medida mester tuma pa re- 
dusí kosto di bida. 
Ròl di gobièrnu ta pa re- 
dusí kosto di produkto mas 
tantu posibel, pero ketu bai 
ta buskando manera kon 
pa asistí pa preis baha. Por 
ehèmpel, ta eksplorando 
oportunidatnan ku rotashon 
di kònteiner, hasiendo uso 
optimal di kònteiner ku ta 
sali e isla hopi biá bashí pa 
eksportá resiklahe. 


Otro intensivo 
Ta implementando dife- 
rente insentivo i medida pa 
redusí kosto di bida. Esaki 


ta inkluí e supsidio proveé 
pa Entidat Públiko Saba na 
e kompania di awa i elek- 
trisidat SEC, pa mitigá e 
oumento planiá di preis di 
elektrisidat ku 30%, e sup- 
sidio di un solo biá di mi- 
nisterio di asuntunan sosial 
i di labor, SZW, komo kom- 
pensashon pa kasnan ku en- 
trada abou pa e preis haltu 
di energia ku ketu bai ta 
trahando ariba i e supsidio 
di ministerio di asuntunan 
ekonómiko i klima, EZK, 
pa baha preis di internet. 
Gobièrnu ta trahando 
riba un inisiativa ku e 
ministerio di asuntunan di 
bibienda i relashon di Re- 
ino, BZK, pa introdusí un 
sistema di supsidio di hür 


pa kasnan ku entrada abou. 


Awa 
Ku asistensia fi nansiero 
di e minister di infrastruk- 
tura i maneho di awa, lenW, 
a konstruí e planta di bòter 
di awa Saba Splash. 
A mantené e preis di 
bòter di awa di 3 i 5 galòn 
abou a base di e supsidio 
struktural di mesun mini- 
sterio. 
Preis di awa Saba Splash 
ta mas abou ku bòter di awa 
importá. Kumprando awa 
di Saba Splash, e konsu- 
midó ta spar plaka. Gobièr- 
nu tambe ta trahando riba 
un proyekto piloto di trans- 
porte públiko ku a inisiá e 
siman akí. 


Paso pa redusí kosto 
di bida 


Durante su bishita na Saba na febrüari e aña akí, 
Sekretario di Estado, Alexandra van Huffelen, a dis- 
idí pa drenta supermarket na Saba i chèk e preisnan. 

ORANJESTAD – Di- 
aluna anochi den careda di 
9’or polis a bay unda antes 
tawata Rietveld Academie, 
unda lo a haya un persona 
masculino sin bida. Na e si- 
tio un Pastoor den cercania 


a mustra polis unda e curpa 
tawata ariba suela. 
Polis a sigui e procedura 
normal, esta pidi pa Am- 
bulance, dokter y Slachtof- 
ferhulp. Dokter Texier ta e 
dokter asigna pa polis pa 


constata morto. 
Segun nos a compronde 
e persona aki lo ta e di tres 
persona haya sin bida. E 
otronan a wordo haya na 
Sabana Liber y Compa- 
nashi. 


ORANJESTAD – Sola- 
mente abogado di e acusa- 
donan a presenta dialuna 
den Corte relaciona cu e 
ultimo preparacion pa Caso 
Avestruz. Esaki pa motibo 
cu e tratamento profundo 
mes lo cuminsa diaran- 
son. Dialuna tabata un dia 
solamente pa mira si tur e 
peticionnan haci a cumpli 
cu nan, si tin algo mas cu 
mester atende cu ne y un 
cambia den e forma di e 
schedule. 
E abogadonan cu a pre- 
senta tabata mr. Oomen pa 
Ewald Biemans; Mr. Mal- 
donado a representa Fran- 
klin Abath; Mr. Oomen 
ta representa Gabby Wer- 
leman, Ninosca Nunez; Mr. 
David Kock y Demis Illes 
ta representa Benny Se- 
vinger y Pieter Susebeek; 
Suhaila Arendz Marchena 
ta abogado di Reina Ri- 
chardson; Doris Candwood 
di Leoncita Arends; Mr. 
Carlo tin tres cliente, esta 


Carlo Mansur, Curt Dou- 
glas Harms, Frederic Every 
y Mary Winterdaal ta re- 
presenta pa mr. Emerencia 
y de Hoogd. 
Tratamento di e caso ta 
cuminsa awe dia 7 di sep- 
tember cu e parti di fun- 
dacion di e politico y e 
sospechosonan envolvi ta 
Susebeek, Harms y Sev- 
inger. Pero lo trata sola- 
mente e rol di Susebeek y 
Harms den esaki. Si no keda 
cla cu e parti aki lo sigui dia 
8 di september mainta. Tur 
dossier tin un dia di reserva 
pone. 
Dia 24 di october ta trata 
e casonan Elenath y De- 
shaun. E sospechosonan ta 
Leoncita Arends, Reinba 
Richardson, Mary Win- 
terdal, Frederick Every, 
Franklin Abath y Benny 
Sevinger. Dia 25 di october 
lo concentra riba persoon- 
lijke feiten di e sospechoso- 
nan envolvi den esaki. Riba 
3 y 4 di november ta toca 


turno na Damira den cual e 
sospechosonan ta: Ninosca 
Nunez, Gabby Werleman, 
Carlo 
Mansur, 
Franklin 
Abath y Benny Sevinger. 
E prome dia ta trata- 
mento 
profundo 
di 
e 
acusacionnan y e circun- 
stancianan personal ta e 
siguiente dia. Dia 9 novem- 
ber 2022 ta trata dossier 
Bucuti y demas delitonan 
di Sevinger. E dos acusa- 
donan den e caso aki ta 
Ewald Biemans y Sevinger. 
Mainta ta bay riba loke 


ta regarda Biemans, e deli- 
tonan, y e aspectonan per- 
sonal di dje. Merdia ta 
reserva pa e otro delitonan 
cu tin contra Benny Se- 
vinger. 
Ta papia aki di ver- 
duistering y labamento di 
placa,y a fi nal su situacion 


personal. 
Ministerio Publico ta 
bini na turno riba dianan 10 
y 11 di november. 
Den luna di december 
tin cinco fecha reserva pa 
defensa di e acusadonan. 
Si esaki no ta sufi ciente lo 
sigui den luna di januari. 


turno na Damira den cual e ta regarda Biemans, e deli- 


Persona haya sin bida 


A split tratamento caso Avestruz den 
diferente sesion pa resto di aña 


ORANJESTAD -- Di- 
asabra mainta polisnan a 
wordo dirigi na un cas na 
Diamantbergweg 
pa 
un 
caso di ladronicia. Na e si- 
tio polisnan ta papia cu e 
homber di inicial B. kende 
ta mustra cu un homber 
cu el a reconoce a base di 
grabacion di su camara di 
siguridad, a drenta den un 
cuarto cu e tin pafo di e cas, 
y a bay cu su biclicleta. 
El a mustra cu pa e ano- 
chi anterior pa 10.30, el a 
mira e bicicleta den e cuarto 


y ta traa aki di un bicicleta 
di e marca Maita, modelo 
Racoer cu tin un balor di 3 
mil fl orin y cu e porta di e 
cuarto ta[1]bata cera. 
E mainta ey el a ripa- 
ra cu e porta di e cuarto a 
wordo habri y cu a bay cu 
e bicicleta y ora cu el a bay 
controla e grabacion di e 
camara di siguridad na su 
cas, el a reconoce e sos- 
pechoso. Polisnan a tuma 
e keho di e ciudadano y lo 
pasa esaki pa departamento 
di recherche. 


Ladron a bay cu bicicleta 
di 3 mil ﬂ orin 


AG & S Construcciones 
Bonaire B.V. 


ta buska 
- 2 pintor 


Pa mas inf. tel. 784-1249 


GAMLIEL B.V. 


ta buska 


- 1 kòki 


Pa mas inf. tel. 788-4023 


Con Dulce Services N.V. 


ta buska 


- 2 metslá 


Pa mas inf. tel. 795-7545 

ORANJESTAD – Dia- 
mars mainta Minister di 
Turismo y Salud Publico sr. 
Dangui Oduber conhunta- 
mente cu Minister-Presi- 
dent sra. Evelyne Wever- 
Croes y Director di Aruba 
Ports Authority (APA) sr. 
Marc Figaroa a anuncia 
e magno proyecto di Port 
City. Henter e area di waf 
a bira disponibel pa crea un 
desaroyo na momento cu 
algun aña atras a muda e 


waf di carga na Oranjestad 
pa Barcadera. E proyecto di 
Port City lo tin un inversion 
priva di $500 miyon dollar 
cu lo crea un spinoff eco- 
nomico hopi grandi pa nos 
pais. Tambe e lo crea hopi 
cuponan di trabou, entrada 
pa APA, Gobierno y con- 
tribui grandemente na nos 
GDP. Segun Minister Odu- 
ber pa hopi aña caba Gobi- 
erno a intercambia pensa- 
mento, a reuni y scucha e 


stakeholders pa asina dicidi 
kiko ta bira e destino di e 
terenonan na waf di Oran- 
jestad. Despues di e con- 
sulta cu stakeholders Gobi- 
erno a tuma e decision cu e 
proyecto di Port City lo bira 
un mix caminda lo percura 
pa gran parti di e tereno 
keda habri cu naturaleza y 
tambe pa e keda disponibel 
pa comunidad por haci uzo 
di dje. Desde cu Minister 
Oduber a drenta Gobierno 


na aña 2017 e mandatario a 
pone e proyecto di Port City 
como prioridad y a cuminsa 
traha riba esaki. - A percura 
pa e terenonan cu falta di 
pais Aruba wordo traspasa 
pa APA. A traha un dis- 
eño concepto pa locual e 
proyecto lo mester bira ora 
e termina. - A percura pa 
lanta un entidad nobo cu 
lo bai guia e proyecto di 
Proyecto di Port City. 
- A haci tur e prepara- 
cionnan necesario pa des- 
taho por tuma lugar. 


E proyecto 
E 
proyecto 
di 
Port 
City ta un masterplan, un 
proyecto hopi ambicioso 
caminda ta bay crea un ci- 
udad nobo pa futuro cu lo 
tin un tempo di ehecucion 
di entre 10 pa 15 aña. E 
ta bira un mix di boutique 
hotelnan, condominio, es- 
pacionan abierto, caretera 
cinico, boardwalk, area di 
parkeo y landscaping.E lo 
mester bira e proyecto di 
calidad super halto cu desa- 
royo di boutique hotelnan 
exclusivo. E promer fase 
lo cuminsa banda di ex Bu- 
shiri hotel te cu e retonde di 


Wendy’s. Minister Oduber 
a splica e modelo cu APA 
lo bay uza caminda APA lo 
ofrece e terenonan aki por 
medio di ondererfpacht. 
E desaroyodador cu gana 
e destaho publico lo mester 
paga 40% di e erfpacht di 
manera delanta y e resto 
di 60% durante un periodo 
di 60 aña. Entradanan cu 
lo wordo genera, APA lo 
inverti bek den infrastruc- 
tura, caretera, landscaping, 
boardwalk y mantencion 
di esaki. Den e proyecto 
di Port City lo bay enfoca 
hopi riba sostenibilidad den 
e construccion caminda tur 
e edificionan ta haci uzo 
di e certificacion di LEED 
(Leadership in Energy and 
Environmental Design) y 
uzando e modelo di “circu- 
lar economy”. 
E cuidad cu lo wordo 
crea ta bay ta hopi efici- 
ente na momento di uzo y 
re-uzo di recursonan, esaki 
ta haci e proyecto “green” 
y hopi moderno y sosteni- 
bel. Minister Oduber a in- 
forma cu e destaho publico 
lo tuma lugar e aña aki mes 
y pa otro aña e proyecto lo 
mester ranca sali. 


Den conhunto cu minister president y director di APA 
A anuncia Proyecto Port City 


ORANJESTAD -- Mi- 
nister Maduro di Cultura 
a reuni cu sra. Marushka 
Tromp y sr. Peter Schol- 
ing di e Comite Nacional 
di UNESCO na Aruba pa 
haya sa mas di e prepara- 
cion cu ta tumando luga pa 
asina Aruba por ta anfitrion 
di e conferencia regional di 
MOWLAC na november 
2022. 
Desde 1992, UNESCO 
ta promociona y coordina 
e programa Memory of 


the World (MOW) cu ta 
preserva y brinda acceso na 
documentacion y herencia 
digital di relevancia grandi 
pa tur persona na mundo. 
E meta di e programa ta pa 
evita cu, entre otro, guera, 
intrankilidad social, falta 
di recurso, sabotage, com- 
ercio ilegal y destruccion, 
por causa cu documento- 
nan historico por disparce 
di e memoria colectivo di 
humanidad. Pa e region di 
Latino America y Caribe e 


programa aki ta wordo guia 
pa un Comite bou e nomber 
di MOWLAC. 
Na Aruba tambe trabou- 
nan ta wordo haci na Bi- 
blioteca Nacional Aruba y 
tambe na Archivo Nacio- 
nal Aruba pa conserva e 
memoria colectivo di nos 
Pais. Nos por ta orguyoso 
di e coleccion digitalisa di 
Biblioteca Nacional Aruba 
cu recientemente danki na 
e contribucion valioso di 
Archivo Nacional Aruba 


y Departamento di Legi- 
slacion, ta conta tambe cu 
informacion digitalisa di e 
Historia Colonial di Aruba. 
Ta trabounan importante cu 


a wordo haci pa conserva 
e historia di nos Pais cu ta 
hala atencion positivo pa 
nos Pais den e programa di 
MOWLAC. 


UNESCO Aruba ta preparando 
Aruba anfitrion di e conferencia 
regional di MOWLAC 

K R A L E N D I J K - - E 
klup di futbòl SV Vespo 
di Rincon, djaluna último 
den partido fi nal di e torneo 
Kopa Dia di Boneiru 2022, 
partido ku a tuma lugá den 
presensia di un gran pú- 
bliko den Stadion Antonio 
Trenidad na Rincon, a titulá 
kampion i bai ku Kopa Dia 
di Boneiru 2022. 
SV Vespo den e fi nal a 
gana e kampionnan di SV 
Real Rincon 4-3 na pinalti 
despues ku e partido den 
su tempu reglamentario a 
fi nalisá den empate di 0-0. 
Di akuerdo ku e infor- 
menan ofi sial di FFB ku ta 
e federashon di futbòl di 
nos isla, djaluna último 5 
sèptèmber 2022, tabatin e 
partido fi nal pa Kopa Dia di 
Boneiru 2022. 


E partido fi nal a bai 
entre e kampionnan di sv 
Real Rincon i sv Vespo, tur 
dos ekiponan di e bario di 
Rincon. 
Promé mitar di e partido, 
e ekiponan a buta atake riba 
otro pero no ta logra yega 
na gol. 
E partido ta parti na dos 
pues sin gol o sea 0-0. 
Di dos mitar di e partido 
tampoko e ekiponan no op- 
stante e oportunidatnan di 
gol, no ta logra yega na gol, 
e partido a fi nalisá den em- 
pata ei 0-0. 
Ku e resultado aki a bai 
over na pinalti pa yega na 
un ganador di e torneo Kopa 
Dia di Boeneiru 2022. 
A bai over na pinalti i 
hungadónan ku no sa faya, 
a tira pinalti afó òf kiper ta 
para esaki. 
Tabata sv Vespo ku ta 
gana na pinalti ku skor di 
4-3 i bai ku e título i Kopa 
Dia di Boneiru 2022. 
Christopher “Papa” Ise- 
nia a bai ku e premio komo 
hungadó mas balioso di e 
partido. 
Tabata e presidente di 
FFB sr. Luti Balentin ku a 
anunsiá esaki ofi sialmente i 
ambe hasi e premiashon na 
Papa Isenia. 
Un bon públiko, di kua 
un total di 592 fanátiko a 
paga a mira e partido, loke 
ta bon pa 386 adulto, 148 


SV Vespo ganador Kopa Dia 
di Boneiru 2022 


mucha i 58 fanátiko riba 60 
aña. 
Di parti FFB un danki 
na e fanatikada ku a paga 


pa mira e partido. 
Riba potrètnan rèfrinan 
ku a dirigí e partido ku Ar- 
thur Gosepa na kabes komo 


rèfri prinsipal i kapitannan 
di e ekiponan. 

KRALENDIJK— 
Ayera mainta a tuma 
lugá e selebrashon di 
‘Da di Boneiru’ di- 
lanti Ofi sina Prinsi- 
pal di Gobernashon. 
Despues di Reunion 
Solèm, a kontinuá ku 
gruponan 
uniformá, 
marchando bou di e 
tononan di nos himno 
nashonal. Despues a 
hisa un bandera gi- 
gantesko di Boneiru. 


Drùmbènt a kaba toka 
i tabata Kor Flor di 
Coromoto, enkabesá 
pa Tamara Thielman, 
ku a kanta himno. 
Pastor 
Jurvensley 
Koots a dirigí algun 
palabra di Dios: “Nos 
ta biba bou di un guera 
bon i malu. Abo no 
mester tin bon konose- 
mentu di beibel, pa bo 
sa e diferensia di bon 
i malu. Enemigu di 


Dios sa ku si e destruí 
e muchanan, mundu 
kompletu ta den peli- 
ger. Si nos ke pa nos 
yunan ta nos futuro, 
nos tin ku konfi a Dios, 
ku nan futuro.” 
Gezaghebber Edi- 
son Rijna a bisa ku 
‘Dia di Boneiru’ no ta 
solamente pa selebrá, 
pero pa pone vishon 
pa futuro. Sin hóben, 
no tin futuro. “Mester 


Selebrashon Dia di Boneiru dilanti Bestuurskantor 
“Konfi a futuro di nos yunan den man di Dios” 


pèrkurá pa nan tin lo 
mehor. Hasi tur po- 
sibel pa nan ta felis. 
Esei no ta dependé 
solamente di gobièr- 
nu. E mester ta di nos 
tur. Duna nos hóben- 
nan un bon lugá den 
komunidat.” 
Boneiru ta kresien- 
do 
ekonómikamente 
fuerte i lo sigui. Esaki 
mester ta pa tur hende. 
Diputado Nina den 


Heyer a bisa. “Último 
bia mi ta dirigí palabra, 
den e funshon i posi- 
shon aki. Nos isla no 
ta bendishoná ku ora 
òf plata. Pero nos tin 
un tesoro grandi ku ta 
nos muchanan. Esaki 
ta konta tur kaminda. 
Ounke no tur kaminda 
na mundu, ta rekonosé 
e muchanan.” 
Despues 
pre- 
sentashon di ganadó i 


promé fi nalista Kanta 
bo Bonaire, respekti- 
vamente Tio Roly e 
ganadó i Aimee Janga. 
Despues rekonose- 
mentu siudadanonan 
di honor Egilio Goe- 
loe, Ibi Seraus, Maril- 
va Goeloe – Concen- 
cion, Ubaldo Anthony. 
A fi nalisá ku un tre- 
mendo show, bou di 
guia di Angelo Eme- 
renciana. 

KRALENDIJK -- Al- 
gun dia pasá un reportero 
di BONERIANO tabata 
na Aruba i a topa ku ban- 
dera di Boneiru na e promé 
rotònde dilanti aeropuerto 
internashonal Aruba, Reina 


Beatrix. 
Bon bisá, momentu un 
persona ta saliendo for di 
aeropuerto na Aruba, un di 
e promé banderanan ku e 
ta mira ta esun di Boneiru. 
Sigur bunita i interesante. 


Esaki ta duna indikashon 
ku Aruba stima Boneiru. E 
ta ekspresá ku bandera di 
Boneiru, e promé kos ku e 
turista ta mira, momentu e 
kaba sai for di aeropuerto 
na e promé rotònde. 


Aruba stima Boneiru 


KRALENDIJK-- 
Den 
oranan di mardugá riba 
djasabra 3 di sèptèmber a 
detené un muhé di inisial 
I.P. di 29 aña di edat en 
konekshon ku manehá bou 


di infl uensia. E sospechoso 
tabata enbolbí den un ak- 
sidente entre dos outo riba 
Kaya Nikiboko Nort. Am- 
bulans a trata shofùr di ám- 
bos vehíkulo na e sitio mes. 


Detenshon pa manehá 
bou di inﬂ uensia 


VAKATURA 


Mas informashon? 


Bishitá www.rijksdienstcn.com/vakatura 


BCN - Inspecteur der belastingen 
JICN - Enfermero/a di prizòn 
SSO - Lider Senior di Proyekto 


Bo tambe ke traha pa RCN? 
Bo por solisitá pa e siguiente funshonnan: 


